# GRAMPS Manual V2.9

## Úvod

GRAMPS je software určený pre genealogický výskum. Aj keď sa podobá na ostatné genealogické programy, má niektoré unikátne a účinné vlastnosti, ktorým sa budeme venovať v ďalšej časti.

GRAMPS je program typu Open Source, čo značí, že je možné ho voľne šíríť a kopírovať. Vyvíja ho team dobrovoľníkov ktorých cieľ je urobiť GRAMPS čoraz výkonnejší pri zachovaní jednoduchosti pri používaní.

### Prečo používať GRAMPS?

Väčšina genealogických programov umožňuje ukladať informácie o vašich predkoch a potomkoch. Obvykle zobrazujú rodinné vzťahy potomkov či predkov prostredníctvom grafického zobrazenia, grafov, prípadne zostáv so správami. Niektoré umožňujú vkladať obrázky či médiá iného druhu. Väčšina z nich vám umožní ukladať informácie aj o osobách, ktoré nie sú spriaznené s primárnou rodinou ktorú skúmate. Majú prípadne iné vlastnosti, ktoré umožňujú výmenu dát s inými programami a tlač rôznych typov výstupov.

GRAMPS má všetky tieto uvedené vlastnosti a mnohé ďalšie. Hlavne, umožňuje aby ste integrovali útržky informácií, tak ako sa naskytnú v priebehu vášho skúmania, na jednom mieste -- vo vašom počítači. Dáta v počítači môžete upravovať, porovnávať a analyzovať miesto toho, aby ste zápasili so stohmi papierov.

### Typografické konvencie

V tejto knihe sú niektoré slová zvlášť typograficky zvýraznené:

- Aplikácie

- `Príkazy` zadávané z príkazového riadka

- `Názvy súborov`

- `Text ktorý je možné nahradiť`

- Označenie tlačítok a ostatných súčastí grafického rozhrania

- Voľba v menu vyzerá takto: Menu Podmenu Položka menu

- Tlačítka na ktoré môžete kliknúť

- `Text ktorý zapisujete`

Manuál obsahuje aj výber doplnkových informácií v tipoch a poznámkach, napr.:

#### Príklad tipu

Tipy a doplnkové informácie vyzerajú takto.

#### Príklad poznámky

Poznámky vyzerajú takto.

Nakoniec sú tu varovania ktoré vás upozornia, kde by ste mali byť opatrní:

#### Upozornenie - príklad

Takto vyzerá upozornenie. Budete vopred varovaní v prípadoch, kde by ste si mohli spôsobiť ťažkosti.

## Štart aplikácie

V tejto kapitole začneme od začiatku. Ukážeme vám, ako GRAMPS spustiť a ako v prípade potreby získať pomoc.

### Štart aplikácie GRAMPS

GRAMPS môžete spustiť nasledovne:

Z menu Aplikácie

- Zvoľte GRAMPS v zozname programov zobrazených v menu Aplikácie na vašom počítači. (Umiestnenie a vzhľad tohto menu sa môže medzi distribúciami Linuxu nepatrne líšiť.) Na desktope GNOME nájdete GRAMPS v Aplikácie Ostatné.

Z príkazového riadku

- Ak ste v Linuxe zbehlý/á a pracujete rád/a s príkazovým riadkom, môžete GRAMPS spustiť v termináli príkazom `gramps` a klávesou Enter .

  Ak si prajete, aby GRAMPS pri štarte otvoril špecifickú databázu, alebo aby importoval špecifický súbor, môžete použiť názov súboru ako argument príkazového riadku:

  `gramps názov_súboru.grdb`

  kde `názov_súboru.grdb` je meno súboru, ktorý chcete otvoriť. Príkazový riadok poskytuje oveľa viac možností na spustenie GRAMPSu, a jeho prostredníctvom je možné vykonávať rozličné úkony.

### Výber databázy

Ak je GRAMPS spustený bez označenia databázy, úvodná obrazovka neposkytne veľa funkcií a väčšina operácií ostane nedostupná. Pre otvorenie databázy označte buď Nový a vytvoríte novú databázu, alebo Otvoriť a otvoríte existujúcu. GRAMPS zachováva záznam o otvorení databáz, a medzi nimi si môžete vyberať z rozbaľovacieho menu kliknutím na šipku vedľa tlačítka Otvoriť.

#### Úvodné okno

Úvodné okno.

### Kde nájsť pomoc

GRAMPS má menu Pomocník kde sa môžete obrátiť pre rady. Má tieto položky:

Užívateľský manuál

- Elektronická verzia manuálu dostupná pri práci s programom GRAMPS.

FAQ

- Zoznam najčastejšie kladených otázok o GRAMPSe.

Tip dňa

- Zobrazí dialógové okno "Tip dňa".

Stav pluginu

- Tento dialóg zobrazuje stav všetkých, i vami pridaných modulov.

Domovská stránka GRAMPSu

- Link na www stránky projektu GRAMPS, otvorí váš web prehliadač a pripojí na stránky projektu.

konferencie GRAMPSu

- Týmto sa otvorí váš web prehliadač na stránku konferencie GRAMPSU. Môžete si prezrieť archívy konferencie alebo zapojiť sa.

Poslať hlásenie o chybe

- Zvoľte túto položku pre zaslanie oznámenia o chybe do nášho systému na sledovanie chýb. (GRAMPS je živým projektom. Chceme vedieť o všetkých problémoch s ktorým sa stretnete, aby sme mohli pracovať na ich vyriešení v prospech nás všetkých.)

O aplikácii

- Táto položka zobrazí všeobecné informácie o tej verzii GRAMPSu ktorú práve používate.

## Hlavné okno

Pri otvorení databázy (existujúcej alebo novo vytvorenej) sa vám zobrazí toto okno:

### Hlavné okno GRAMPSu

Okno GRAMPSu obsahuje nasledovné prvky:

Lišta menu

- Lišta menu je najvyššie umiestnená lišta (hneď pod názvom okna) a umožňuje pristupovať ku všetkým funkciám Grampsu.

Nástrojová lišta

- Nástrojová lišta je hneď pod lištou menu. Umožňuje pristupovať k najčastejšie používaným funkciám GRAMPSu. Vzhľad nástrojovej lišty sa dá nastaviť v dialógu Editovať Preferencie. Môžete ju tiež úplne skryť voľbou Zobraziť Nástrojová lišta.

Indikátor procesu

- Indikátor prebiehajúceho procesu sa nachádza v ľavom spodnom rohu okna GRAMPSu. Zobrazuje postup časovo náročných operácií, akými sú napr. otváranie a zatváranie rozsiahlych databáz, import a export do iných formátov, generovanie web stránok, a pod. Ak nevykonávate žiadnu z týchto operácií, vzhľad indikátora sa nezmení.

Stavová lišta

- Vpravo od Indikátora prebiehajúceho procesu, na spodnej časti okna GRAMPSu sa nachádza stavová lišta. Zobrazuje informáciu o práve prebiehajúcej činnosti aplikácie GRAMPS a kontextové informácie o položkách menu. Správanie stavovej lišty sa dá nastaviť v dialógu Preferencie voľbou Editovať Preferencie.

Zobrazovacia plocha

- Najväčšia plocha v strede okna GRAMPSu je určená na zobrazovanie. To čo sa zobrazuje závisí od práve zvoleného pohľadu. Pohľadom sa budeme venovať bližšie.

### Pohľady

Genealogické informácie sú rozsiahle a môžu mať extrémne veľa podrobností. Ich zobrazovanie je náročná úloha, ktorú GRAMPS zvláda tak, že informácie sú rozdelené a organizované do série Pohľadov. Každý z nich ukazuje len časť celkovej informácie, zvolenej podľa jednotlivých kategórií. Jasnejšie si to ukážeme pri popise jednotlivých kategórií, ktorý nasleduje:

Pohľad Osoby

- Zobrazí zoznam všetkých osôb v databáze

Pohľad Vzťahy

- Zobrazuje vzťah aktívnej osoby k iným osobám. Týka sa rodičov, manželov a detí.

Pohľad Zoznam rodín

- Zobrazuje zoznam všetkých rodín v databáze

Pohľad Rodokmeň

- Graficky zobrazuje strom predkov pre zvolenú osobu

Pohľad Udalosti

- Zobrazuje zoznam všetkých udalostí zapísaných v databáze

Zdroje

- Zobrazuje zoznam zdrojov v databáze

Lokality

- Zobrazuje zoznam miest popísaných v databáze

Médiá

- Zobrazuje zoznam mediálnych objektov popísaných v databáze

Pohľad Archívy

- Zobrazuje zoznam archívov databázy.

Predtým ako sa budeme zaoberať popisom každého z Pohľadov, povedzme si ako pohľady prepínať.

#### Prepínanie pohľadov a spôsobov zobrazenia

Ako už bolo povedané, máme 9 rôznych pohľadov. Naviac k tomu ešte existujú dva rôzne režimy prehliadania. V ktorom práve ste, rozlíšite jednoducho: ak vidíte vertikálne zoradené ikony v bočnom paneli na ľavej strane okna, ste v režime Bočný panel. Ak naopak miesto ikon vidíte rad záložiek s nadpismi /Osoby, Vzťahy, Zoznam rodín, Rodokmeň, Udalosti, Zdroje, Lokality, Médiá a Archívy/, usporiadaných vodorovne naprieč celým oknom, ste v režime prehliadania pomocou záložiek. Režimy môžete prepínať voľbou Zobraziť Bočný panel.

V režime Bočný panel sa pohľad prepne kliknutím na želanú ikonu bočného panela.

##### Režim Bočný panel

Ukazuje prehliadanie v bočnom paneli.

V režime záložiek sa želaný pohľad zvolí kliknutím na zodpovedajúcu záložku.

##### Prehliadanie pomocou záložiek

Ukazuje prehliadanie pomocou záložiek.

#### Pohľad Osoby

Pohľad Osoby zobrazuje prehľad osôb v databáze. Osoby sú zaradené do skupín podľa priezviska. Kliknutím na šipku či iný indikátor vľavo od mena rodiny sa ukáže úplný zoznam osôb s týmto menom. Ďalším kliknutím sa zoznam "zroluje".

Pohľad Osoby zobrazuje viac stĺpcov s informáciami o osobách. Stĺpce môžete pridať alebo odstrániť pomocou dialógu Nastavenie stĺpcov ( Editovať Nastavenie stĺpcov) a zaškrtnutím políčok. V pohľade Osoby je možné meniť aj usporiadanie stĺpcov kliknutím a premiestnením myšou. Po uskutočnení zmien potvrďte zmeny tlačítkom OK, čím sa nové usporiadanie prejaví v pohľade Osoby.

##### Nastavenie stĺpcov

Nastavenie stĺpcov je dostupné a funguje rovnako v každom z pohľadov.

##### Nastavenie stĺpcov

Ukazuje dialóg Nastavenie stĺpcov.

##### Filtre

Genealogické databázy môžu obsahovať informácie o veľkom počte osôb, rodín, lokalít a objektov. Môže sa potom ľahko stať, že v konkrétnom pohľade bude veľmi dlhý zoznam, s ktorým sa obtiažne pracuje. GRAMPS poskytuje dva rôzne spôsoby ako to zvládnuť filtrovaním zoznamu na taký rozsah, ktorý sa ľahšie zvláda. Sú to metódy Prehľadávanie a Filtrovanie. Prehľadávaním sa hľadá zobrazený text, zatiaľ čo filter zobrazí osoby ktorých dáta vyhovujú kritériám filtra.

Prehľadávanie je jednoduchá a rýchla metóda. Po zapísaní do políčka a kliknutí na Nájsť sa zobrazia len tie riadky ktoré vyhovujú napísanému textu.

Ako druhý spôsob môžete použiť bočný panel s filtrami, ktorý sa zobrazí v pravej časti displeja. V tom prípade nie je dostupný panel pre vyhľadávanie. Panel s filtrami umožňuje interaktívne zostaviť súbor pravidiel ktoré sa majú použiť. Filter sa uplatňuje na základe pravidiel a údajov, nie na základe toho čo je zobrazené.

###### Prehľadávanie/ Filtrovanie

Prehľadávaním nájdete len presne sa zhodujúci text. Ak je zobrazený dátum "Jan 1, 2000", hľadanie "1/1/2000" zlyhá, ale filter "1/1/2000" bude úspešný.

###### Zobrazenie ovládacích prvkov filtra

Ukazuje ovládacie prvky filtra.

Pri otvorení databázy sa neuplatňuje nijaké filtrovanie. Napr. v pohľade Osoby sú bežne uvedené všetky osoby.

#### Pohľad Vzťahy

Pohľad Vzťahy ukazuje všetky vzťahy zvolenej osoby, ktorú nazývame Aktívna osoba. Konkrétne, pohľad ukazuje jej/jeho rodičov, manželov/-ky a deti.

Pohľad Vzťahy bol navrhnutý tak, aby umožňoval rýchlu navigáciu. Zvolenú osobu zmeníte na aktívnu kliknutím na jej meno na stránke. Každé meno je v skutočnosti hyperlik, podobne ako na web stránke.

##### Pohľad Vzťahy

Ukazuje pohľad Vzťahy.

Pohľad Vzťahy zobrazuje nasledovné sekcie:

Aktívna osoba

- V hornej časti okna sa zobrazuje meno, ID, informácia o narodení a smrti aktívnej osoby. Ak je k dispozícii fotografia, zobrazí sa vpravo. Vedľa osoby je symbol označujúci pohlavie, a tlačítko Editovať. Po kliknutí na toto tlačítko sa otvorí okno umožňujúce upravovať všetky údaje o osobe.

Rodičia

- Ďalšia sekcia Rodičia zobrazuje rodiny v ktorých je osoba dieťaťom. Je možné mať viacero rodičov, preto je viacero sekcií rodičov.

  Rozsah zobrazovaných informácií sa riadi prvkom z menu Zobraziť. Menu umožňuje skryť alebo zobraziť podrobnosti (informácie o narodení a úmrtí) a ukázať alebo skryť súrodencov. Vedľa každej uvedenej osoby je tlačítko Editovať ktorým môžete upravovať podrobnosti o danej osobe.

  Informácie o rodine je možné pridávať, editovať či odstrániť tlačítkami vedľa nadpisu Rodičia. Rodičov je možné pridať buď tlačítkom Pridať alebo Zvoliť (druhé tlačítko). Tlačítko Pridať vytvorí novú rodinu kde aktívna osoba bude uvedená ako dieťa. Tlačítko Zvoliť umožnuje aby ste si zvolili rodinu zo zoznamu už existujúcich rodín, a potom pridali osobu, ako dieťa tejto rodiny.

  Existujúcich rodičov môžete editovať zvolením tlačítka Editovať vedľa rodičov. Ak zvolíte tlačítko Vymazať, aktívna osoba bude odstránená ako dieťa týchto rodičov. Tlačítkom sa nezruší vzťah medzi rodičmi.

  Ak nie ste opatrný/-á, môže sa vám podariť vytvoriť viac rodín s rovnakými rodičmi. Zriedkakedy je to zámerne. GRAMPS zobrazí varovný dialóg zakaždým, keď sa pokúsite pridať novú rodinu, ktorá by mala rovnakých rodičov ako už existujúca. V tom prípade zrušte editovanie a potom vyberte existujúcu rodinu tlačítkom Zvoliť.

Rodina

- Sekcia Rodina sa podobá na sekciu Rodičia a zobrazuje rodiny v ktorých je aktívna osoba rodičom. Je možné mať viacero rodín, preto je možné mať viacero sekcií Rodina. Každá rodinná sekcia zobrazí manžela/-ku a deti.

  Termín manžel/-ka používame pre zjednodušenie. Pritom prosím majte na pamäti, že manžel/-ka v skutočnosti môže byť partner mimo zväzku alebo registrovaný partner, či podobný typ vzťahu medzi dvomi osobami. Partnerské/manželské vzťahy nemusia byť len medzi mužom a ženou.

  Rodinu môžete pridať tlačítkom pridať manžela na nástrojovej lište. Vytvorí sa takto nová rodina s aktívnou osobou uvedenou ako otec či matka.

  Tlačítkom Editovať vedľa manžela sa dá editovať zobrazená rodina. Kliknutím na Zmazať sa odstráni osoba zo zobrazenej rodiny.

  Odstránením osoby sa rodina nevymaže. Osoba je odstránená len ako otec alebo matka, ostatné vzťahy v rodine ostávajú zachované.

  Termíny ako otec a matka používame pre zjednodušenie. Termíny otec a matka používame, aj keď v rodine nie sú nijaké deti. V prípade vzťahov muž/muž alebo žena/žena sa označenie otec a matka má považovať za symbolické, a teda zameniteľné.

  Rodičov a manželov môžete usporiadať tlačítkom Usporiadať. Táto voľba bude k dispozícii len vtedy, ak existuje pre aktívnu osobu viac rodičov či manželov. Týmto tlačítkom sa otvára dialóg na usporiadanie rodín.

  ##### Okno pre úpravu vzťahov

  Okno pre úpravu vzťahov.

#### Pohľad Zoznam rodín

Zoznam rodín zobrazuje všetky rodiny v databáze. V tomto pohľade môžete rodiny prezerať, upravovať alebo vymazať. V základnom pohľade sa zobrazia ID, otec, matka a vzťah. Deti sa v tomto pohľade nezobrazujú.

##### Pohľad Zoznam rodín

Pohľad zoznam rodín.

Na rozdiel od pohľadu Vzťahy, kliknutím na tlačítko Vymazať v tomto pohľade odstránite rodinu z databázy. Osoby ostanú, ale všetky vzťahy medzi osobami v rodine sa odstránia.

#### Pohľad Rodokmeň

Pohľad Rodokmeň zobrazuje rodinný strom predkov Aktívnej osoby. V závislosti od rozmeru okna dokáže zobraziť až päť generácií. Každá osoba je zastúpená obdĺžnikom s označením mena, dátumom narodenia, úmrtia a príp. fotografiou. Z každého obdĺžnika vystupujú dve línie. Horná ukazuje na otca, a spodná na matku osoby. Plné čiary zobrazujú vzťah narodenia, zatiaľ čo bodkované vzťahy iné, ako napr. adopcia, vzťah nevlastného rodiča, pestúnstvo, atď.

##### Pohľad Rodokmeň

Ukazuje pohľad Rodokmeň.

Vľavo od Aktívnej osoby je tlačítko so šipkou vľavo. Ak má Aktívna osoba deti, kliknutím na toto tlačítko sa otvorí zoznam detí danej osoby. Označením niektorého z detí sa z neho stane Aktívna osoba.

Vzhľad mien detí v menu slúži na rozlišovanie medzi vetvami stromu bez potomkov a pokračujúcimi vetvami. Deti ktoré majú deti, sa zobrazujú tučným typom písma a kurzívou, zatiaľ čo deti bez potomkov sa zobrazia bežným typom písma. Ak má aktívna osoba iba jedno dieťa, nezobrazí sa nijaké menu (možnosť je iba jedna), a z dieťaťa sa stane Aktívna osoba po kliknutí na tlačítko so šipkou.

##### Menu deti

Ukazuje menu Deti v pohľade Rodokmeň.

Na pravej strane okna sú dve tlačítka so šipkami vpravo. Po kliknutí na horné sa Aktívnou osobou stane otec Aktívnej osoby. Kliknutím na spodné sa Aktívnou osobou stane matka Aktívnej osoby.

##### Osobné kontextové menu

Zobrazuje kontextové menu v pohľade Rodokmeň

Kliknutím pravým tlačítkom do rámčeka ľubovoľnej osoby v pohľade Rodokmeň sa vyvolá "kontextové menu". Kontextové menu okrem iného obsahuje podmenu kde sú zoznamy: Manželia, Súrodenci, Deti, a Rodičia danej osoby. Neaktívne (sivé) podmenu indikuje, že v danej kategórii nie sú dáta k dispozícii. Podobne ako u horeuvedeného menu týkajúceho sa detí, rodičovské menu a menu detí rozlišuje medzi rodinami bez potomkov, a pokračujúcimi líniami.

#### Pohľad Udalosti

Novinkou vo verzii 2.2 je uvedenie pohľadu Udalosti. Tieto môžu byť spoločné pre viaceré osoby a rodiny. Pohľad Udalosti zobrazuje zoznam všetkých udalostí zaznamenaných v databáze. Bežný pohľad ukazuje Popis, ID, Typ, Dátum, Miesto a Príčinu udalosti.

##### Pohľad Udalosti

Pohľad Udalosti

Udalosti môžu byť spoločné. Pomenovaniu udalosti by ste mali venovať pozornosť, aby každá mala jednoznačné a popisné meno. Pomôže vám to pri vyhľadaní, ak sa udalosti rozhodnete zdieľať.

Zoznam udalostí môžete usporiadať obvyklým spôsobom kliknutím na záhlavie stĺpca. Jedno kliknutie pre vzostupné, druhé pre zostupné radenie. Na pridávanie, odobratie a zoradenie zobrazených stĺpcov môžete použiť dialóg Nastavenie stĺpcov.

#### Zdroje

V pohľade Zdroje sa zobrazuje zoznam zdrojov informácií uložených v databáze. Môže obsahovať rozličné dokumenty (rodné, úmrtné listy, sobášne, atď.), knihy, filmy, časopisy, osobné denníky, t.j. prakticky všetko, čo môže poskytnúť genealogickú informáciu. GRAMPS umožňuje uvádzať zdroj pre každú udalosť ktorú zaznamenáte (narodenia, úmrtia, svadby, atď.). Pohľad Zdroj uvádza o zdroji toto: Názov,ID a Autor, prípadne Publikované informácie, ktoré sa k zdroju viažu.

Zoznam Zdrojov môžete usporiadať obvyklým spôsobom kliknutím na záhlavie stĺpca. Jedno kliknutie pre vzostupné, druhé pre zostupné radenie. Na pridávanie, odobratie a zoradenie zobrazených stĺpcov môžete použiť dialóg Nastavenie stĺpcov.

##### Zdroje

Ukazuje pohľad Zdroje.

#### Lokality

Pohľad Lokality uvádza zoznam zemepisných miest, v ktorých sa odohrali udalosti zachytené v databáze. Môžu to byť miesta narodenia, úmrtia, miesto konania svadby osôb, ako aj ich bydlisko, zamestnanie, adresy školské, alebo akékoľvek iné mysliteľné odkazy na zemepisné miesto. Položky pohľadu Lokality sú Meno lokality, ID, Farnosť, Mesto, Okres/kraj, a Krajina. Každý zo stĺpcov sa môže použiť na zoradenie podľa obvyklých pravidiel. Na nové usporiadanie zobrazených a pridanie nových stĺpcov môžete použiť Dialóg pre nastavenie stĺpcov.

Po zvolení lokality môžete skúsiť zobraziť dané miesto tlačítkom Google Maps. Otvorí sa váš predvolený web prehliadač, a na zobrazenie lokality sa použije sa buď jej meno, alebo zemepisné súradnice. Výsledky tejto funkcie sú limitované a nie vždy prinášajú želané výsledky.

##### Lokality

Ukazuje pohľad Lokality.

#### Médiá

Pohľad Médiá je zoznam Mediálnych Objektov použitých v databáze. Mediálnymi objektami sú akékoľvek súbory, ktoré sú nejako spojené s uloženými genealogickými dátami. Technicky, ako mediálny objekt je možné uložiť akýkoľvek súbor. Najčastejšie to sú obrázky, zvukové súbory, animácie, atď. Zoznam položiek uvádza nasledovné: Názov, ID, Typ, a Cesta k Mediálnemu Objektu. Pre nové usporiadanie zobrazených stĺpcov sa môže použiť Dialóg pre nastavenie stĺpcov, ktorý sa riadi obvyklými pravidlami pre triedenie. Horná časť okna GRAMPSu zobrazuje náhľad (ak je k dispozícii), a informáciu o Mediálnom Objekte.

##### Médiá

Pohľad Médiá.

#### Pohľad Archívy

Verzia 2.2 prináša podporu Archívov. Archív sa dá chápať ako kolekcia zdrojov. Každý zdroj v databáze sa môže odvolávať na archív (napr. knižnicu), do ktorého patrí. Funkcie pohľadu Archív sú podobné ako u ostatných pohľadov.

##### Pohľad Archívy

Pohľad Archív.

## Používanie

Ďalej sa budeme venovať podrobnému skúmaniu bežného používania GRAMPSu. Musíme najprv podotknúť, že GRAMPS na vykonanie tej istej činnosti často ponúkne viacero spôsobov. Tam, kde to bude vhodné, uvedieme alternatívy k jednotlivým akciám.

### Štart novej databázy

Na založenie novej databázy označte Súbor Nový alebo tlačítko Nový v nástrojovej lište. Program vás požiada o zadanie názvu pre novú databázu.

#### Databázy GRAMPSu

GRAMPS ukladá dáta v Berkeley databáze, známej tiež ako BSDDB. Súbory majú koncovku ".grdb". Táto sa automaticky doplní k názvu súboru.

### Otvorenie databázy

Databázu otvoríte buď z menu Súbor Otvoriť alebo kliknutím na tlačítko Otvoriť v nástrojovej lište. Zobrazí sa dialóg Otvoriť databázu so zoznamom súborov. Ak nevidíte medzi nimi súbor ktorý hľadáte, uistite sa o tom, že máte zvolený filter "všetky súbory". (Tento dialóg má filter "podľa typu" súborov, t.j. zobrazí len súbory s určitou príponou.)

Pre otvorenie nedávno použitej databázy zvoľte buď Súbor Otvoriť posledne používaný, alebo šipku dole pri tlačítku Otvoriť a vyberte názov súboru zo zoznamu.

V prípade že nemáte právo zapisovať do zvolenej databázy, táto sa otvorí v režime len pre čítanie. Dáta je možné v tomto režime prezerať, ale nijaké zmeny databázy sa nevykonajú. To, že pracujete v tomto režime, bude oznamovať text (Len na čítanie) v titulku hlavného okna.

V GRAMPSe je možné otvoriť niektoré databázy ktoré neboli uložené vo vlastnom formáte GRAMPSu. Patria medzi ne databázy XML a GEDCOM. Mali by ste ale vedieť, že ak sú XML a GEDCOM relatívne veľké, mohli by ste mať problémy s výkonom. Dá sa im vyhnúť tak, že vytvoríte novú databázu GRAMPS a dáta XML/GEDCOM do nej importujete.

#### Otváranie databáz XML a GEDCOM

XML a GEDCOM databázy vyžadujú, aby boli všetky dáta načítané v pamäti. Natívny formát GRAMPSu grdb to nevyžaduje. Databáza vo formáte grdb môže preto pristupovať k dátam rýchlejšie a efektívnejšie.

#### Editovanie GEDCOM

Uvedomte si prosím, že pri importe do GRAMPSu môže dôjsť k strate niektorých informácií obsiahnutých v súbore GEDCOM. Samotné otvorenie a prezeranie súboru ho nezmení. Ak ale boli vykonané v súbore nejaké zmeny a neboli zrušené pri zatvorení, GRAMPS pri zatvorení dáta uloží s možným rizikom straty údajov.

### Uloženie zmien do databázy

GRAMPS ukladá vykonané zmeny okamžite. Znamená to napríklad, že kedykoľvek kliknete na tlačítko OK, vami vykonané zmeny sa okamžite zapíšu a uložia. Neexistuje samostatný príkaz "Uložiť" (i keď existuje príkaz "Uložiť ako", o ktorom si povieme neskôr).

Pomocou Editovať Späť môžete opakovane po jednej odstrániť zmeny, ktoré ste predtým vykonali. Na odvolanie viacerých krokov naraz použite voľbu História-Späť v menu Editovať.

Ak chcete vašu databázu dostať späť do takého stavu v akom bola pri otvorení, urobíte to voľbou Súbor Zrušiť zmeny a skončiť (Je to rovnaké ako skončenie bez uloženia u ostatných programov).

Ak chcete uložiť databázu pod iným menom, vykonáte to cez Súbor Uložiť ako... so zadaním názvu (a prípadne formátu) novej databázy. Poznamenávame, že "Uložiť ako" umožňuje pokračovať v editovaní novo uloženej databázy. Ak to nie je to, čo chcete robiť, môžete miesto toho použiť príkaz "Exportovať".xxx

### Importovanie dát

Import vám umožní previesť dáta z iných genealogických programov do vašej databázy GRAMPS. GRAMPS dokáže bežne importovať dáta z nasledovných formátov:

- Iná GRAMPS databáza (s príponou "grdb"),

- GEDCOM

- GRAMPS XML

- GRAMPS balíček

- GRAMPS XML

#### Otvorenie versus importovanie

Uvedomte si že je rozdiel medzi importovaním a otvorením databázy. Pri importovaní sa prenášajú dáta z inej databázy do databázy GRAMPSu. Pri otváraní súboru editujete váš originálny súbor.

Na importovanie dát zvoľte Súbor Importovať. Otvorí sa dialóg Importovať databázu, a požiada vás o zadanie názvu súboru ktorý sa má importovať.

#### Strata údajov u niektorých formátov

Je dôležité poznamenať, že proces importovania pre databázy GEDCOM a GeneWeb nie je perfektný. Existuje možnosť, že niektoré dáta z týchto databáz sa nepodarí do GRAMPSu importovať.

GRAMPS database (grdb), GRAMPS XML, a GRAMPS balíček sú natívne formáty GRAMPSu u ktorých nie je nijaké riziko straty údajov pri importe alebo exporte.

Databáza GRAMPS (grdb)

- Natívnym databázovým formátom GRAMPSu je špecifická forma Berkeley database (BSDDB) so špeciálnou štruktúrou dátových tabuliek. Je to binárny formát viazaný na konkrétnu architektúru. Je veľmi rýchly a efektívny, ale obecne nie je prenositeľný medzi počítačmi s odlišnou binárnou architektúrou (napr. i386 versus alpha).

GRAMPS XML

- GRAMPS súbor XML bol prednastaveným formátom pre staršie verzie GRAMPSu. Na rozdiel od grdb je na architektúre nezávislý, a dá sa priamo čítať. Databáza môže odkazovať na externé mediálne objekty, v tom prípade nie je zaručené že bude úplne prenositeľná. Databázu GRAMPS XML vytvoríte uložením (Súbor Uložiť ako...) alebo exportovaním (Súbor Exportovať...) dát do tohoto formátu

GRAMPS balíček

- Balíček je komprimovaný archív obsahujúci GRAMPS XML súbor a všetky mediálne objekty na ktoré databáza odkazuje (obrázky, zvukové súbory, atď.). Pretože obsahuje všetky mediálne objekty, je kompletne prenositeľný. Balíček GRAMPSu vytvoríte exportovaním dát ( Súbor Exportovať... ) do tohto formátu.

Pri importovaní z inej databázy GRAMPSu či GRAMPS XML databázy sa priebeh operácie ukazuje v indikátore procesu hlavného okna.

### Export dát

Exportovanie umožňuje, aby ste ľubovoľnú časť vašej databázy GRAMPSu mohli zdieľať s ostatnými bádateľmi a slúži aj na prenos dát na iný počítač. V súčasnosti dokáže GRAMPS exportovať dáta do nasledujúcich formátov: GRAMPS databáza (grdb), GRAMPS XML, GEDCOM, balík GRAMPS, Web Family Tree a GeneWeb.

#### Export je uloženie kópie

Pri exporte ukladáte kópiu práve otvorenej databázy. Exportom vytvoríte ďalší súbor s kópiou vašich dát. Databáza ktorá je práve v tej chvíli otvorená vo vašom okne GRAMPSu NIE JE tým súborom, ktorý ste uložili exportom. Pokračujúce editovanie tej databázy ktorú máte práve otvorenú nijako nezmení kópiu, ktorá bola vytvorená exportom.

Pre export dát zvoľte Súbor Exportovať. Otvorí sa pomocník pre export Export/pomocník. Jeho stránky vás prevedú cez voľbu formátu (viď export-druid-fig), voľbu súboru, a voľby exportu špecifické pre jednotlivé formáty (viď gedcom-export-fig). Export sa uskutoční po poslednej stránke s potvrdením volieb, ktoré ste vykonali. Kedykoľvek je možné stlačiť tlačítko Späť, zmeniť ktorúkoľvek voľbu, a export zopakovať.

#### Pomocník pre export: voľba formátu

Ukazuje stránku s voľbami pomocníka pre export.

#### Export do formátu GEDCOM

GRAMPS umožňuje export vašej databázy do bežného formátu GEDCOM. Poskytuje tieto voľby na jemnejšie nastavenie vášho exportu. (viď gedcom-export-fig).

Kódovanie

- Rôzne jazyky používajú rôzne kódovanie. Preto je dôležité určiť súboru GEDCOM, ktorá znaková sada sa používa. Tradične sú akceptované formáty ASCII a ANSEL. Pretože všetky ASCII znaky sú platnými znakmi ANSEL, GRAMPS neponúka samostatnú voľbu pre ASCII.

  ANSEL nie je všade rozšírený, preto niektoré genealogické programy akceptujú ANSI (viac známy pod označením ISO-8859-1), a znakové sady Unicode. ANSI alebo Unicode zvoľte len vtedy, ak viete ich že program ktorým budete čítať súbor GEDCOM pozná.

Filter

- Umožňuje exportovať obmedzený objem dát na základe vami zvolených kritérií.

Cieľ

- GEDCOM je síce štandard, ale nie každý program ho uplatňuje rovnakým spôsobom, čo môže spôsobiť stratu dát. GRAMPS dokáže v niektorých prípadoch strate dát predísť. Môžete GRAMPSu zadať, aký je cieľový súbor, a GRAMPS prispôsobí exportovaný súbor tomuto programu. Ak váš program nie je v zozname uvedený, zvoľte "GEDCOM 5.5 Standard".

Copyright

- Umožňuje vybrať doložku o vašich autorských právach.

Nevkladať záznamy s označením dôverné

- Označte toto políčko, ak nechcete aby boli dôverné záznamy vložené do exportovaného súboru.

Obmedziť údaje o žijúcich osobách

- Zaškrtnite toto políčko ak chcete obmedziť rozsah exportovaných informácií o žijúcich osobách. Znamená to, že informácie týkajúce sa ich narodenia, adresy, význačných udalostí atď. nebudú zahrnuté do exportovaného GEDCOM súboru. Ak si vyberiete túto voľbu, ponúknu sa vám ďalšie voľby na obmedzenie údajov o žijúcich osobách. Napr. môžete chcieť nahradiť slovom "žijúci" krstné meno, vypustiť poznámky, alebo zdroje týkajúce sa žijúcich osôb.

  Niekedy nie je z údajov zrejmé, či popisujú žijúcu osobu. GRAMPS používa pokročilý algoritmus ktorým sa snaží určiť, či by daná osoba mohla byť nažive. Podotýkame, že je to iba pokusný odhad, a GRAMPS nemusí vždy hádať správne. Svoje dáta si overujte.

Použiť cestu k obrázkom

- Zaškrtnite toto políčko aby ste GRAMPSu oznámili, že má použiť pri zapisovaní cesty k obrázkom v GEDCOM špecifickú cestu.

  Voľba umožňuje špecifikovať kde máte uložené obrázky. Je to užitočné vtedy, keď prenášate váš GEDCOM súbor z počítača na počítač. Oznamuje programu ktorý importuje dáta, kde sú obrázky uložené.

##### Pomocník pre export: voľby GEDCOM

Zobrazuje stránku pomocníka pre export s voľbami GEDCOM.

#### Export do formátov GRAMPSu

Export do GRAMPS databázy (grdb)

- Exportovanie do natívneho formátu GRAMPSu urobí len kópiu vašich dát pod iným menom. Môže to byť užitočné, ak máte otvorený súbor XML či GEDCOM a chcete ich uložiť ako súbor grdb.

Export databázy GRAMPS do XML

- Exportovanie do GRAMPSu s formátom XML poskytne databázu, ktorá je kompatibilná s predchádzajúcimi verziami GRAMPSu. Pretože XML je textový formát a dá sa priamo čítať, môžete ho použiť tiež na prehliadanie vašich údajov.

Export do balíčka GRAMPS

- Exportovanie do balíčka GRAMPSu vytvorí komprimovaný archív obsahujúci databázu a kópie všetkých pripojených mediálnych súborov. Je to vhodné vtedy, ak chcete preniesť vašej databázu na iný počítač, alebo ak ju chcete s niekým zdieľať.

Export do CD

- Exportovanie do CD pripraví databázu a kópie všetkých mediálnych objektov tak, aby sa dali zapísať na CD. Pre vlastné vypálenie CD je treba prejsť na GNOME burn:/// v aplikácii Nautilus. Po vykonaní exportu do CD zvoľte Prejsť na CD Creator v menu Nautilus. Objaví sa adresár vašej databázy. Pre zápis na CD kliknite na ikonu CD na nástrojovej lište Nautila, alebo vyberte v menu Nautila Súbor Zapísať na CD.

Ak sa mediálny súbor pri exporte nenájde, uvidíte rovnaký Dialóg chýbajúce médium, ako sa dá vidieť pri exporte GEDCOM.

#### Export do ostatných formátov

Web Family Tree

- Exportovanie do Web Family Tree vytvorí textový súbor vhodný ako vstup pre program WFT. Medzi špecifickými voľbami je voľba filtra, a možnosť obmedziť dáta týkajúce sa žijúcich osôb, t.j. obmedziť sa len na rodinné väzby.

GRAMPS XML

- Exportovaním do GeneWeb sa kópia vašich dát uloží do populárneho webového genealogického formátu. Pre viac informácií o GeneWeb a jeho formáte, navštívte http://cristal.inria.fr/~ddr/GeneWeb/en/.

vCalendar a vCard

- Exportovanie do vCalendar alebo vCard uloží informáciu do formátu, ktorý sa používa v mnohých aplikáciách typu kalendár a adresár, niekedy nazývaných ako PIM - (skratka pre Personal Information Manager).

### Zapisovanie a editovanie údajov: Rýchly úvod

Účelom tejto časti je poskytnúť základné znalosti na to, aby ste mohli začať do GRAMPSu zadávať vaše genealogické informácie. Vysvetlíme, ako zadávať do databázy osoby, a ako špecifikovať ich rodinné vzťahy. (Podrobnejšie informácie nájdete v sekcii gramps-edit-complete.)

Povedzme si najprv aké typy informácií môžete do GRAMPS databázy ukladať. Sú to:

- Osobné informácie o jednotlivcovi (mená, adresy, dátumy narodenia a úmrtia, atď.)

- Informácie o vzťahoch osoby (manželstvá, rozvody, civilný zväzok, atď.)

- Informácie o rodičoch a deťoch osoby

- Zdroje ktoré dokumentujú vaše výskumy

#### Klávesové skratky

Okrem menu a tlačítok môžete pre interakciu s GRAMPSOM používať širokú paletu "klávesových skratiek". Viac informácií nájdete v append-keybind.

Pozrime sa teraz na to, ako tieto informácie zapisovať a editovať.

#### Pridanie alebo odobratie osoby

Na pridanie osoby do databázy jestvuje viacero spôsobov, ku ktorým sa postupne dostaneme. Najjednoduchší spôsob na pridanie osoby do databázy je z pohľadu Osoby (side-nofilt-fig). V pohľade Osoby kliknite na tlačítko Pridať na nástrojovej lište. V dialógu Editovanie údajov osoby zadajte údaje ktoré o tejto osobe máte, (podrobnosti viď edit-pers-fig)

Na editovanie informácie o osobe ktorá už v je databáze, zvoľte osobu v pohľade Osoby a kliknite na tlačítko/ikonu Editovať na nástrojovej lište.

##### Iný spôsob pridania a editovania osoby z pohľadu Osoby

Môžete použiť aj položky menu Pridať ... a Editovať... , ktoré sú pod Editovať. Prípadne kliknite na osobu pravým tlačítkom a označte Pridať... alebo Editovať... z kontextového menu.

Osoby je možné do databázy pridávať v pohľade Vzťahy, v dialógu pre editovanie údajov rodiny a všade inde, kde to má zmysel.

#### Špecifikovanie vzťahu

Existujú dva hlavné spôsoby ako špecifikovať vzťah medzi ľuďmi - cez pohľad Vzťahy, a pomocou dialógu pre editovanie rodiny v pohľade Zoznam rodín. Tento sa obvykle používa na definovanie všetkých vzťahov v rámci jednej rodiny. Na definovanie viacerých vzťahov k tej istej osobe sa obvykle používa pohľad Vzťahy.

Na definovanie nového vzťahu k zvolenej osobe prepnite do pohľadu Vzťahy (family-fig) kde uvidíte osobu označenú ako "Aktívna". Vedľa nadpisu Rodina je tlačítko Pridať (obvykle označené symbolom + ). Po kliknutí na tlačítko sa zobrazí dialóg editovať údaje o rodine kde zvolená osoba bude označená ako otec alebo matka.

##### Editovanie údajov rodiny

Editovanie údajov rodiny.

Otázka: Je osoba, ktorá bude vo vzťahu s Aktívnou osobou, už uložená v databáze? Ak áno, kliknite na tlačítko Zvoliť. Tým sa vám otvorí prístup k zoznamu osôb z ktorého si želanú osobu vyberiete. Ak nie je, kliknite tlačítko Pridať. To vám umožní pridať novú osobu do databázy a špecifikovať jej vzťah k Aktívnej osobe.

##### Výber osoby

Výber osoby.

##### Filtrovanie

Základná predvoľba GRAMPSu filtruje zobrazovaný zoznam a ukazuje len tie osoby, ktoré by teoreticky mohli mať nejaký vzťah s Aktívnou osobou. Vychádza pritom z dátumov narodenia a úmrtia ktoré sa zhodujú s časovým rozpätím života Aktívnej osoby. Do tohoto zoznamu môžete osobu pridať kliknutím na tlačítko +. Označením voľby Ukázať všetkých sa účinok filtra zruší a zobrazia sa všetky osoby z databázy.

Na editovanie už existujúceho v poli Vzťahy kliknite na tlačítko Editovať vedľa zodpovedajúceho zápisu rodiny. Ak je v zozname viacero vzťahov, vyberiete želaného partnera či manžela kliknutím na zodpovedajúce tlačítko Editovať vedľa vzťahu.

Nový vzťah v pohľade Zoznam rodín pridáte kliknutím na tlačítko Pridať na nástrojovej lište. Otvorí sa prázdne okno dialógu Editovať údaje rodiny, kde môžete pridávať osoby do rodiny.

#### Priradenie rodičov

Rodičov k Aktívnej osobe môžete priradiť v pohľade Vzťahy (family-fig). Dajte pozor na to, aby ste nevytvárali duplicitné rodiny. Ak si želáte pridať aktívnu osobu do už existujúcej rodiny kliknite na tlačítko Vybrať. Ak rodina s takými rodičmi neexistuje, kliknite na tlačítko Pridať.

Po kliknutí na tlačítko Vybrať sa objaví dialóg pre výber rodiny. Umožní vám to zvoliť existujúcu rodinu, pričom Aktívna osoba bude priradená do tejto rodiny ako dieťa.

##### Výber rodiny

Výber rodiny.

Po kliknutí na tlačítko Pridať sa otvorí nový dialóg pre editovanie údajov rodiny, kde Aktívna osoba je uvedená ako dieťa. Rodičov do tejto rodiny môžete priradiť buď pridaním ako nových rodičov alebo výberom z existujúcich osôb.

Ak vytvoríte novú rodinu a označíte rodičov ktorí už sú v inej existujúcej, GRAMPS zobrazí varovanie. Ak napriek tomu rodinu uložíte, vytvorí sa duplicitná rodina.

###### Varovanie -Duplicitná rodina

Varovanie -Duplicitná rodina.

Rodičov osoby môžete špecifikovať tiež v pohľade Zoznam rodín. Pri existujúcej rodine kliknite na tlačítko Editovať na nástrojovej lište, a osobu pridajte ako dieťa do zobrazeného dialógu Editovať údaje rodiny. Ak rodina ešte v databáze neexistuje, vytvorte novú kliknutím na Pridať a pridajte rodičov a deti.

#### Špecifikovanie detí

Deti pridávame do vzťahu podobne. V pohľade Vzťahy alebo Zoznam rodín zvoľte existujúcu rodinu alebo vytvorte novú. Deti pridáte tlačítkami Pridať alebo Vybrať vpravo od zoznamu detí.

Kliknutie na tlačítko Pridať otvorí okno Editovanie údajov osoby, a umožní vám vložiť novú osobu. Kliknutie na tlačítko Vybrať umožní zvoliť zo zoznamu existujúcu osobu. Predvolený stav je taký, že po pridaní dieťaťa je typ vzťahu označený ako daný narodením k obidvom rodičom.

Ak chcete vzťah rodič/dieťa zmeniť na iný, označte dieťa a kliknite na tlačítko Editovať. Zobrazí sa dialóg pre editovanie údajov týkajúcich sa dieťaťa.

##### Editor údajov dieťaťa

Editor údajov dieťaťa.

#### Pripájanie fotografií a iných mediálnych objektov

Obrázky (ako aj iné mediálne objekty) môžete pridať k jednotlivým osobám, udalostiam, zdrojom a miestam. Pridávať môžete aj obrázky ktoré sa netýkajú iba jednej osoby (napr. spoločné rodinné fotografie).

Keď chcete pridať obrázok týkajúci sa jednej osoby, prepnite do pohľadu Osoby (side-nofilt-fig), zvoľte osobu, potom kliknite na ikonu Editovať na nástrojovej lište. Tým sa vyvolá dialóg Editovať údaje osoby (edit-pers-fig). Ďalej zvoľte záložku Galéria a kliknite tlačítko "+" na otvorenie dialógu Zvoliť mediálny objekt. Napíšte meno súboru, alebo zvoľte súbor s obrázkom a zadajte jeho meno. Podobne pokračujte s pridávaním ďalších obrázkov.

Na pridanie obrázkov týkajúcich sa nejakého vzťahu (napr. manželstva), prepnite do pohľadu Rodina (family-fig), dvakrát kliknite do poľa Manžel/ka. Otvorí sa dialóg Editor údajov manželstva/vzťahu. Zvoľte záložku Galéria a kliknutím na tlačítko + pridajte obrázok.

Na pridanie obrázkov týkajúcich sa nejakého zdroja alebo lokality najprv prejdite do pohľadu Zdroje (sources-fig) príp. Lokality (places-fig). Potom zvoľte lokalitu alebo zdroj, a buď dvojklikom na ňu, alebo kliknutím na ikonu Editovať na nástrojovej lište otvorte dialóg. Zvoľte záložku Galéria a kliknutím na tlačítko "+" pridajte obrázok.

Nakoniec, na pridanie obrázkov ktoré chcete zahrnúť do databázy, ale ktoré nie sú priamo obmedzené na nejakú osobu, vzťah, zdroj, alebo miesto, prepnite do pohľadu Médiá (media-fig). Kliknite na ikonu Pridať na nástrojovej lište a pridajte obrázok. Ak ste už predtým nejaké obrázky do galérií pridali, nájdete ich tiež uvedené v pohľade Médiá.

##### Alternatívny spôsob pridávania obrázkov do galérie

Do akejkoľvek galérie môžete pridať obrázok technikou ťahaj-a-pusť. Objekty môžete ťahať z pohľadu Médiá, z ktorejkoľvek galérie, z desktopu, správcu súborov alebo internetového prehliadača a pustiť do cieľovej galérie, čím sa tam obrázok pridá.

V každej z galérií môžete použiť na editovanie informácií, a príp. na vymazanie odkazov na obrázok z danej galérie, tlačítka Editovať a "-" .

##### Odstránenie obrázka z galérie

Vymazanie odkazu na obrázok z galérie neodstraňuje tento obrázok z databázy. Ak chcete obrázok z databázy úplne odstrániť, vymažete ho v pohľade Médiá označením a kliknutím na ikonu Odstrániť v nástrojovej lište.

#### Editovanie udalostí, zdrojov, lokalít a archívov

Ak chcete do databázy pridať zdroj, lokalitu alebo archív, prepnite do patričného pohľadu Udalosti (events-fig), Zdroje (sources-fig) Lokality (places-fig), alebo Archívy (repository-fig). Potom kliknite na ikonu Pridať na nástrojovej lište, a pridajte konkrétny objekt. Zadajte informáciu do dialógu Editor udalostí (Editor zdrojov , Editor lokalít, prípadne Editor archívov).

Na editovanie informácie o udalostiach, zdrojoch, miestach a archívoch už v databáze uložených prejdite do patričného pohľadu, zvoľte záznam ktorý by ste chceli prezrieť/upraviť, a potom kliknite na ikonu Editovať na nástrojovej lište. Záznam môžete tiež editovať dvojklikom na záznam.

### Zadávanie a editovanie údajov: úplný popis

Predchádzajúca sekcia priniesla stručný prehľad možností zápisu a editovania v GRAMPSe. V tejto časti sa im budeme venovať podrobnejšie.

Ako sme videli vyššie, GRAMPS ponúka viacero pohľadov. Každý z nich umožňuje zapisovať a editovať informácie. Často je možné dostať sa k tej istej informácii prostredníctvom rôznych pohľadov.

V GRAMPSe sa informácie zapisujú a editujú prostredníctvom dialógov. Definujme si, čo znamená toto často používané označenie:

Dialóg je vyskakujúce okno s jedným či viacerými formulármi pre zápis a editovanie dát určitej kategórie. Príkladmi v GRAMPSe môžu byť dialóg Editovať údaje osoby, dialóg Editovanie údajov o rodine, a mnoho iných.

V dialógu býva často viacero "záložiek" v ktorých sa zhromažďujú ďalšie sub-kategórie informácií. Napr. dialóg Editovať údaj osoby má záložky Údaje, Atribúty, Adresy, Poznámky atď.

#### Tlačítka Pridať, Odstrániť, Editovať

Vo väčšine prípadov GRAMPS používa ikony + a - namiesto Pridať a Odstrániť, a ikonu s obrázkom pera a papiera namiesto Editovať. Na posledné tlačítko sa budeme naďalej odvolávať ako na Editovať, zatiaľ čo + a - budú označovať prvé dve.

#### Editovanie osobných údajov

Editovanie osobných údajov je možné vykonať v dialógu Editovať údaje osoby . Tento sa dá vyvolať v rôznych pohľadoch takto:

Z pohľadu Osoby:

- - Kliknite dvakrát na meno osoby, údaje ktorej chcete editovať

  - Zvoľte meno jedným kliknutím, a potom kliknutím na ikonu Editovať na nástrojovej lište.

  - Označte meno, a potom stlačte Enter.

  - Zvoľte Editovať... z menu GRAMPS Editovať

  - Zvoľte Editovať z kontextového menu ktoré sa objaví po kliknutí pravým tlačítkom na meno.

Z pohľadu Vzťahy:

- Na editovanie údajov aktívnej osoby kliknite na tlačítko Editovať vedľa mena aktívnej osoby.

Z pohľadu Rodokmeň:

- Dvakrát kliknite do políčka s menom osoby dáta ktorej chcete editovať.

V každom z týchto prípadov sa otvorí nasledujúci dialóg Editovanie údajov osoby:

##### Dialóg Editovať údaje osoby

Ukazuje dialóg Editovať údaje osoby.

V hornej časti okna sa zobrazuje meno osoby, údaje ktorej sa editujú. Pod menom je viacero záložiek s rozličnými kategóriami dostupných informácií. Kliknutím na záhlavie môžete prezerať ľubovoľnú z nich a editovať jej obsah. Kliknutím na spodné tlačítko OK sa uplatnia všetky zmeny vykonané v záložkách, a dialógové okno sa zavrie. Kliknutím na tlačítko Zrušiť sa okno zavrie bez vykonania akýchkoľvek zmien. Ak boli v niektorej zo záložiek vykonané zmeny, zobrazí sa okno s upozornením, a poskytne voľby: zavrieť dialóg bez uloženia zmien, zrušiť pôvodný príkaz na zrušenie, alebo uložiť zmeny.

Kliknutie na tlačítko OK ihneď uloží zmeny databázy. Nie je potrebná operácia Uložiť, lebo všetky zmeny sa uložia okamžite.

Ak je nadpis záložky označený tučným typom, značí to že záložka obsahuje dáta. Ak nie, nie sú v nej nijaké dáta.

Všeobecné informácie sú v hornej časti okna. Sú to primárne meno a všeobecné informácie:

Primárne meno

- obsahuje Meno, Priezvisko, Rodinný predikát (napr. "de" alebo "van"), Prípona (t.j. Jr. či III), Titul (t.j. Dr. alebo Rev.), Prezývka (Bob namiesto Robert),Typ mena (meno za slobodna, meno po vydaji, atď.) Niektoré z nasledujúcich (Priezvisko, Typ, a pole Miesto), majú funkciu pre automatické doplňovanie: pri zapisovaní do nich sa pod políčkom zobrazí menu so záznamami databázy ktoré sa hodia k tomu, čo bolo zatiaľ napísané. Tým je sprístupnená rýchla voľba z menu myšou, alebo šipkami a klávesou Enter.

  Tlačítko Editovať (t.j. ikona "pero a papier") umiestnené pri políčku Priezvisko otvorí dialóg Editor mena. Dialóg umožňuje editovať meno podrobne (viď adv-an).

Všeobecné

- Prepínacie tlačítko Pohlavie umožňuje zadať pohlavie osoby ako muž, žena, a nezistené .

  Políčko ID zobrazuje interné číslo GRAMPSu ktoré identifikuje osobu v databáze. Umožňuje rozlišovať osoby s rovnakým menom. Zadať môžete akúkoľvek jedinečnú hodnotu. Ak ju nezadáte, GRAMPS pridelí hodnotu automaticky miesto vás.

  Položka Marker umožňuje zvýrazniť základnú informáciu o stave vášho výskumu.

  Tlačítko Ochrana súkromia umožňuje označiť či je záznam osoby považovaný za dôverný alebo nie.

Obrázok

- V ploche pre Obrázok sa ukáže prvý dostupný obrázok osoby z adresára Galéria danej osoby (ak nejaký existuje).

Záložky poskytujú nasledujúce kategórie osobných údajov:

Udalosti

- Záložka Údaje o udalostiach umožňuje prezerať a editovať akékoľvek údaje o udalostiach týkajúcich sa osoby. Spodná časť okna zobrazuje zoznam všetkých udalostí ktoré sú v databáze uložené. Horná časť ukazuje detaily o práve zvolenej udalosti v zozname (ak nejaká existuje). Tlačítka +, Editovať, a - umožňujú pridávať, upravovať a vymazávať z databázy záznam o udalosti. Tlačítka Editovať a - sa sprístupnia len vtedy, ak je udalosť zvolená zo zoznamu.

Mená

- Záložka Mená umožňuje zobraziť editovať akékoľvek iné meno, ktoré daná osoba môže mať. V spodnej časti okna je zoznam všetkých alternatívnych mien osoby v databáze. Horná časť ukazuje podrobnosti o práve zvolenom mene zo zoznamu (ak nejaké sú). Tlačítka +, Editovať, a - umožňujú pridávať, upravovať a odstraňovať alternatívne meno z databázy. Tlačítka Editovať a - sa stanú dostupnými až potom, ako si zo zoznamu vyberiete alternatívne meno.

  ##### Dialóg Editovať údaje osoby - Mená

  Ukazuje dialóg údaje osoby - Mená.

  Keď pridávate nové, alebo editujete existujúce meno, otvorí sa dialóg Editor mien. Je popísaný v nasledujúcej sekcii (viď adv-an).

Atribúty

- Záložka Atribúty umožňuje prezerať a priraďovať atribúty k osobe. Pri definovaní atribútov vás nič neobmedzuje. Môžete pridávať napr. atribúty popisujúce fyzický vzhľad alebo povahové črty.

  Každý atribút uvedený v dialógu Atribúty má dve časti: samotnú vlastnosť, a hodnotu priradenú k tejto vlastnosti. Priradenie "Parameter-Hodnota" napomáha organizovať a systematizovať vaše bádanie. Ak napríklad zadáte "farbu vlasov" ako vlastnosť osoby, stane sa "farba vlasov" voliteľnou vlastnosťou aj pre ostatných ľudí. Hodnota vlastnosti pre osobu A môže byť ryšavá, pre osobu B hnedá. Podobne sa dá definovať "štedrosť" a použiť Hodnotu "Výnimočná" na popísanie obzvlášť štedrej osoby.

  V spodnej časti dialógového okna je zoznam všetkých existujúcich atribútov uložených v databáze. Horná časť ukazuje podrobnosti o aktuálne zvolenom atribúte. Tlačítka +, Editovať, a - vám umožňujú pridávať, odoberať a upravovať záznam atribútu do databázy. Tlačítka Editovať a - sa stávajú aktívnymi len vtedy, keď je zo zoznamu vybraný nejaký atribút.

  ##### Dialóg Editovať údaje osoby - Atribúty

  Ukazuje záložku atribútov v dialógu editovať údaje osoby.

Adresy

- Záložka Adresy umožňuje prezerať a zapisovať rozličné adresy týkajúce sa osoby. V spodnej časti sa zobrazuje zoznam všetkých adries uložených v databáze. Horná časť ukazuje podrobnosti o aktuálne zvolenej adrese zo zoznamu. Tlačítka +,Editovať, a - vám umožňujú pridávať, odoberať a upravovať záznam adresy do databázy. Tlačítka Editovať a - sa stávajú aktívnymi len vtedy, keď je zo zoznamu vybraná nejaká adresa.

  Niektoré výstupné zostavy umožňujú obmedziť rozsah informácií podávaných o žijúcich osobách. Konkrétne, táto voľba umožňuje vynechať ich adresu.

  ##### Dialóg editovať údaje osoby - Adresy

  Ukazuje záložku s adresami z dialógu editovať údaje osoby.

Poznámky

- ##### Editovať údaje osoby - Poznámky

  Ukazuje Dialóg editovať údaje osoby - poznámky

  Záložka Poznámky je miestom pre zapisovanie rozličných položiek týkajúcich sa osoby ktoré sa nehodia jednoznačne do žiadnej z kategórií. Poznámku vložíte alebo upravíte jednoducho zápisom do políčka.

  Voľba Formát umožňuje nastaviť vzhľad poznámky vo výstupe (t.j. v zostavách a web stránkach). Voľba "Súvislý text" nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Prázdny riadok medzi dvomi blokmi textu označí nový odstavec, ostatné budú ignorované.

  Voľba Formátované zachová text na výstupoch a web stránke presne tak, ako ho zapíšete do dialógu Poznámky.

Zdroje

- ##### Editovanie údajov osoby - Zdroje

  Ukazuje Editovanie údajov osoby - Zdroje

  V záložke Zdroje môžete prezerať a dokumentovať zdroje o zhromaždených informáciách. Môžu to byť bežné zdroje ktoré nepopisujú konkrétnu udalosť, ale poskytujú pritom informáciu týkajúcu sa osoby. Napr. ak pamäti tety Marty spomínajú jej pra-pravnuka Pavla, bádateľ môže usudzovať, že tento Pavol žil, a môže citovať pamäti tety Marty ako zdroj pre tento úsudok.

  Zdroje dokumentujúce konkrétnu udalosť je lepšie zaznamenať ako zdroje k týmto udalostiam, pod záložku Udalosti, (namiesto toho, aby boli zaznamenané k zdrojom o osobe). Zdroje týkajúce sa osoby sa hodia viac pre iné zdroje ktoré nie sú špecificky spojené s ostatnými údajmi.

  Stredná časť zobrazuje zoznam zdrojových odkazov uložených v databáze a týkajúcich sa osoby. Tlačítka +, Editovať, a - vám umožňujú pridávať, upravovať a vymazávať z databázy zdrojové odkazy o osobe. Tlačítka Editovať a - sa stávajú aktívnymi len vtedy, keď je zo zoznamu vybraný nejaký zdrojový odkaz.

Galéria

- Záložka Galéria umožňuje prezerať a ukladať fotografie, videá a iné mediálne objekty súvisiace osobou. Centrálna časť okna uvádza zoznam týchto všetkých mediálnych objektov. Každý objekt v platnom obrazovom formáte sa zobrazí v náhľade. Pri ostatných objektoch ako sú audio súbory, video súbory atď., sa miesto nich zobrazí ikona zodpovedajúceho typu.

  Prvý dostupný obrázok z galérie sa zobrazí tiež na ploche Obrázok v záložke Všeobecné.

  Tlačítka +, Vybrať Editovať, a -, vám umožňujú pridávať nový obrázok, pridať odkaz na obrázok už v databáze uložený, upravovať obrázok a odstrániť mediálny objekt z galérie danej osoby. Tlačítka Editovať a - sa stávajú aktívnymi len vtedy, keď je zo zoznamu vybraný nejaký mediálny objekt.

  ##### Dialóg editovať údaje osoby - Galéria

  Ukazuje Dialóg editovať údaje osoby - Galéria

  Odstránenie mediálneho objektu z galérie osoby neodstraňuje objekt z databázy. Vymaže sa len odkaz na objekt zo záznamov tejto osoby.

Internet

- Záložka Internet zobrazuje internetové adresy týkajúce sa osoby. Spodná časť zobrazuje zoznam všetkých internetových adries s ich popisom. Horná časť zobrazuje podrobnosti o aktuálne zvolených adresách v zozname. Tlačítka +, Editovať, a - umožňujú pridávať, upravovať a vymazávať internetovú adresu. Tlačítko "Ísť " (prípadne zastúpené ikonou so zelenou šipkou a žltým kruhom) otvorí váš web prehliadač priamo na označenej stránke. Tlačítka Editovať a - sa stávajú aktívnymi len vtedy, keď je zo zoznamu vybraná nejaká adresa.

  ##### Dialóg editovať údaje osoby - Internet

  Ukazuje záložku editovať údaje osoby - Internet.

Asociácie

- Záložka Asociácie umožňuje prezeranie a editovanie informácií týkajúcich sa súvislostí medzi osobami v databáze. Napr. keď je niekto krstným otcom, spriaznený inak ako manželstvom, rodinní priatelia, či akékoľvek iné vzťahy ktoré by ste chceli zaznamenať.

  ##### Dialóg editovanie údajov osoby - Asociácie

  Ukazuje záložku Asociácie dialógu Editovať údaje osoby.

SPD

- Záložka SPD (skratka SPD miesto LDS =Latter Days Saints) /Mormonská cirkev/ umožňuje prezerať a editovať informácie o LDS obradoch týkajúcich sa osoby. Sú to udalosti/obrady "LDS baptism, Endowment a Sealed to parents" vyznačené vo vnútri záložky. Každý obrad je popísaný údajom dátumu, LDS temple a miestom kde sa odohral. Pre obrad "Sealed to parents" je určené pridané vyskakovacie menu "Rodičia". Každý z obradov môže byť ďalej popísaný pomocou volieb vo vyskakujúcom menu "Status". Poznámky a odkazy na zdroje je možné pridať pomocou zodpovedajúcich tlačítok Zdroje... a Pozn..

  ##### Editovať údaje o osobe - SPD

  Ukazuje záložku SPD dialógu editovať údaje osoby.

#### Zápis dátumu

Táto časť popisuje ako zadávať a upravovať dátumy. Keďže sú dátumy pre genealogické bádanie výsostne dôležité, GRAMPS sa uchovávaniu a používaniu akejkoľvek dostupnej informácie o dátume starostlivo venuje.

Informácia sa do poľa pre dátum môže zapisovať priamo, alebo vyvolaním dialógu pre voľbu dátumu. Popíšeme obidva spôsoby, ale najskôr si povieme o niektorých dôležitých vlastnostiach dátumu a o tom, ako ich používa GRAMPS.

##### Typy dátumov

Dátumy v GRAMPSe rozdeľujeme na nasledujúce typy:

Regulárny

- "Regulárny" dátum je taký, ktorý obsahuje konkrétny deň, dátum, či mesiac. Môže byť úplný (t.j., 6 jún 1990), alebo čiastočný (t.j., júl 1977).

Pred

- Dátum typu "pred" je taký, o ktorom sa dá povedať len to, že označuje čas pred určitým dňom, mesiacom alebo rokom.

Po

- Dátum typu "po" je po určitom dni, mesiaci, roku.

Rozpätie

- "rozpätie" definuje časové obdobie v ktorom sa udalosť odohrala. Napr. "medzi januárom 1932 a marcom 1932."

Rozsah

- "rozsah" popisuje časové obdobie počas ktorého stav trval. Napr. "od 12 mája 2000 do 2 februára 2002".

##### Formáty dátumu a overovanie

GRAMPS rozoznáva dátumy zapísané vo viacerých formátoch. Základný číselný formát je ten, ktorý je bežný pre krajiny v ktorých sa používa, t.j. DD.MM.YYYY pre väčšinu európskych krajín, MM/DD/YYYY pre USA, atď.

Okrem presných dátumov GRAMPS pozná viacero neregulárnych: pred, po, okolo, rozsah a rozpätie. Rozoznáva tiež ich kvalitu: odhadnutý či vypočítaný. Nasleduje zoznam pravidiel pre zadávanie dátumov, umožňujúcich precízny rozbor a skúmanie dátumov.

###### Pravidlá pre vyhodnocovanie dátumov

Tento zoznam je platný len pre anglickú verziu GRAMPSu. Ak používate lokalizovanú verziu GRAMPSu, je možné, že vaša verzia nebude poskytovať lokalizovaný analyzátor syntaxu dátumov. Ku dňu, keď toto píšem, boli lokalizované analyzátory pre francúzsky, nemecký, ruský, fínsky, holandský, španielsky a slovenský jazyk.

Ak pravidlá pre overovanie platné pre vašu verziu jazyka existujú, je možné že sa uplatňujú inak. Ak zatiaľ manuál pre váš jazyk neexistuje, skúste sa riadiť inštinktom a označením dátumov bežným vo vašom jazyku. Keď všetko iné zlyhá, použite nižšie popísaný dialóg Voľba dátumu.

- Regulárne jednoduché dátumy môžu byť zadávané tak ako by ste ich napísali. Príklady: 24 máj 1961 alebo 1 január 2004.

- Pred dátumami ktoré nie sú regulárne musí byť údaj o kvalite: odhadnutý príp. vypočítaný. Napríklad odh. 1961, alebo vyp. 2005. U regulárnych dátumov sa neuvádza).

- Za kvalitou musí nasledovať typ: "pred", "po", alebo "okolo". Ak je typom rozsah, napíšte "medzi DÁTUMom a DÁTUMom", ak je typom rozpätie, napíšte "od DÁTUMu do DÁTUMu", kde DÁTUM je jednoduchý dátum.

  Príklady: odh. od 2001 do 2003, pred júnom 1975, odh. okolo 2000, vyp. medzi májom 1900 a 1 januárom 1990.

- Neúplné dátumy sa zadávajú vynechaním neznámej informácie: máj 1961, alebo 2004.

- Alternatívne kalendáre sú kalendáre iné ako gregoriánsky. V súčasnosti GRAMPS podporuje kalendáre hebrejský, francúzsky republikánsky, juliánsky, islamský a perzský. Na označenie kalendára iného, ako je predvolený gregoriánsky, pridajte jeho názov k dátumovému reťazcu, t.j. "9 január 1905 (juliánsky)".

##### Indikátory platnosti dátumu

Na indikovanie platnosti zadaného dátumu GRAMPS využíva farebné značky.

###### Dátumové značky

Farebné značky sa označujú tiež ako "tlačítka s LEDkou". Kliknutím na LED tlačítko sa vyvolá dialóg Výber dátumu ktorý je podrobnejšie popísaný nižšie, viď adv-dates-gui

- Zelená značka znamená, že dátum je platný a úplný (napr.: 24 máj 1961). Inými slovami, zelená značí, že dátum je jednoznačne definovaný.

- Žltá značka znamená, že dátum je platný, ale nie je regulárny. Môže to byť dátum iného typu: dátum pred (pred 25 májom 1962), dátum po (neskôr ako v máji 1960), približný dátum (okolo 23 mája 1961), rozsah (medzi 1 májom 1961 a 31 májom 1961), alebo časové rozpätie (od 1 mája 1961 do 31 mája 1961). Môže to byť tiež aj úplný dátum, ale charakteru Odhadnutý alebo Vypočítaný. Konečne to môže byť aj čiastočný dátum t.j. regulárny s niektorou chýbajúcou časťou, napr. máj 1961 alebo 1961.

  I keď čiastočné dátumy neurčujú deň jednoznačne, umožňujú vykonať aspoň niektoré porovnania medzi dátumami.

- Červená značka znamená, že dátum nie je považovaný za platný dátum (napr. "Vianočný týždeň 61", alebo "to leto, keď ma operovali"). V tom prípade bude dátum uložený ako textový reťazec, a nebude možné vykonávať porovnávanie s ostatnými dátumami. Najlepšie bude sa podobným záznamom vyhýbať. V uvedenom prípade by bolo lepšie zapísať dátum "december 1961", a k tomu pridať "Vianočný týždeň 61" ako poznámku.

##### Grafické užívateľské rozhranie pre zadávanie dátumov

Zatiaľ čo horeuvedené pravidlá slúžia ako rýchly a jednoduchý spôsob pre zadávanie bežných dátumov, môžete skúsiť použiť tiež dialóg Výber dátumu. Tento je obzvlášť užitočný pri zostavení komplexného dátumu, alebo ak si chcete byť istí, že informácia je zapísaná tak, ako GRAMPSu vyhovuje. Dialóg Výber dátumu môžete vyvolať kliknutím na farebnú značku (LED tlačítko) vedľa poľa pre zápis dátumu.

###### Dialóg voľby dátumu

Ukazuje Dialóg voľby dátumu.

Menu Kalendár umožňuje vybrať kalendár iný ako predvolený gregoriánsky. Menu Kvalita poskytuje výber dátumov: regulárny, odhadnutý, vypočítaný. Menu Typ umožňuje nastaviť presne typ dátumu ako: regulárny, pred, po, okolo, rozsah, rozpätie od-do, a text. Ovládacie prvky s označením Dátum umožňujú nastavenie dátumu pre deň, mesiac a rok. Ak je dátum typu Rozsah alebo Rozpätie, sprístupní sa druhá zostava ovládacích prvkov, Druhý dátum . A konečne textové pole Textový komentár umožňuje uložiť spolu s dátumom aj ľubovoľný text.

Ak máte dôležitú poznámku viazanú k dátumu, bude pravdepodobne vhodnejšie uložiť ju vo forme Poznámky k zodpovedajúcej udalosti, než zapísať ju v poli pre textový komentár v dialógu pre voľbu dátumu. Sú preto tieto dôvody: ak zapíšete dátum priamo do poľa pre dátum (t.j. nie cez dialóg voľby dátumu), váš zápis sa skopíruje a uloží ako textový reťazec, a GRAMPS ho vyhodnotí ako text. Pri vyhodnotení sa potom prepíše každý komentár, ktorý tam prípadne bol predtým, novým zápisom.

#### Editovanie informácií o vzťahoch

Informácie týkajúce sa vzťahu sa zadávajú a upravujú pomocou dialógu Editovať údaje rodiny . Tento sa dá vyvolať rôznymi spôsobmi:

- V pohľade Vzťahy: kliknite na tlačítko Editovať pri rodine ktorú chcete editovať.

- V pohľade Zoznam rodín: zvoľte rodinu zo zoznamu a kliknite na tlačítko Editovať na nástrojovej lište, alebo dvakrát kliknite na rodinu.

- V pohľade Rodokmeň: umiestnite kurzor myši nad plnú čiaru spájajúcu manželov, kliknite pravým tlačítkom a zvoľte Editovať z kontextového menu, alebo na čiaru dvakrát kliknite.

Každá z týchto metód vám ponúkne nasledujúci dialóg: Editor údajov rodiny:

##### Dialóg Editor údajov rodiny

Ukazuje dialóg Editor údajov rodiny.

V hornej časti okna sa zobrazujú mená osôb, ktorých vzťah sa edituje, spolu s údajmi o narodení a úmrtí. Hlavná časť okna zobrazuje tri polia Informácie o vzťahu, a sedem záložiek, každú s inou kategóriou informácií o vzťahu. Informáciu v záložke môžete prezerať alebo editovať po kliknutí na záložku. V spodnej časti sú tlačítka OK a Zrušiť. Po kliknutí na tlačítko OK v ktoromkoľvek momente sa uskutočnia všetky zmeny vo všetkých záložkách, a dialógové okno sa uzavrie. Kliknutím na tlačítko Zrušiť sa okno zavrie bez akejkoľvek zmeny. Ak boli dáta v nejakej záložke zmenené, objaví sa okno s upozornením a voľbami zavrieť dialóg bez uloženia zmien, zrušiť pôvodný príkaz, alebo uložiť zmeny.

Kliknutie na OK ihneď uloží zmeny do databázy (zápis na disk). Táto verzia GRAMPSu nemá osobitnú funkciu pre ukladanie, všetky zmeny sú okamžité.

Ak je nadpis záložky označený tučným typom, značí to že záložka obsahuje dáta. Ak nie, nie sú v nej nijaké dáta.

V políčkach sekcie Informácie o vzťahu je základná informácia o vzťahu. Pole GRAMPS ID uchováva číslo, pod ktorým tento vzťah figuruje v databáze. Typ môžete zvoliť z rozbaľovacieho menu Typ vzťahu (napr. ženatý/vydatá, slobodný/-á, atď.) Marker umožňuje označiť základnú informáciu o stave vášho bádania.

Záložky poskytujú nasledujúce kategórie informácií o vzťahoch:

Menu deti

- Záložka Deti umožňuje prezerať a editovať zoznam detí v tomto vzťahu. Tlačítko + umožní zapísať jednak novú osobu do databázy, a zároveň ju pridá do daného vzťahu ako dieťa. Tlačítko Vybrať umožňuje označiť ako dieťa v danom vzťahu spomedzi už existujúcich osôb. Tlačítkom Editovať môžete upravovať záznam o vzťahu medzi dieťaťom a rodičmi. A konečne, tlačítko - umožňuje odstrániť dieťa z daného vzťahu. Tlačítka Editovať a - sa stávajú aktívnymi len vtedy, keď je zo zoznamu vybraná nejaká udalosť.

  Odstránenie dieťaťa zo zoznamu nevymaže dieťa z databázy. Dieťa sa vymaže len z daného vzťahu.

Udalosti

- Záložka Údaje/Udalosti umožňuje prezerať a editovať zoznam udalostí týkajúcich sa vzťahu. Tlačítka +,Editovať, a - umožňujú pridávať, upravovať a vymazávať z databázy záznamy o udalosti. Tlačítka Editovať a - sa stávajú aktívnymi len vtedy, keď je zo zoznamu vybraná nejaká udalosť.

  Odstránenie udalosti zo zoznamu neodstraňuje udalosť z databázy. Vymaže sa len odkaz na udalosť k tomuto vzťahu.

Zdroje

- V záložke Zdroje môžete prezerať a editovať zoznam odkazov na zdroje ktoré poskytujú dôkazy o vzťahu. Môžu to byť dokumenty ktoré sa týkajú vzťahu, ale oficiálne ho nemusia dokladovať. Napr. ak pamäti tety Marty spomínajú že jej pra-pravnuk Pavol bol ženatý, bádateľ to môže považovať za dôkaz vzťahu Pavla a jeho ženy, a môže citovať pamäti tety Marty ako zdroj pre tento úsudok.

  Zdroje dokumentujúce konkrétnu udalosť ako napr. svadby, rozvody je lepšie zaznamenať ako zdroje k týmto udalostiam, pod záložku Udalosti.

  Tlačítka +, Editovať, a - vám umožňujú pridávať, upravovať a vymazávať zdrojové odkazy k tomuto vzťahu.. Tlačítka Editovať a - sa stávajú aktívnymi len vtedy, keď je zo zoznamu vybraný nejaký zdrojový odkaz.

  Odstránenie položky zo zoznamu neodstraňuje daný zdroj z databázy. Vymaže sa len odkaz na zdroj zo záznamov tohoto vzťahu.

Atribúty

- Záložka Atribúty umožňuje prezerať a editovať tie informácie o vzťahu, ktoré sa dajú vyjadriť ako atribúty. Tlačítka +,Editovať, a - umožňujú pridávať, upravovať a vymazávať atribút. Tlačítka Editovať a - sa stávajú aktívnymi len vtedy, keď je zo zoznamu vybraný nejaký atribút.

Poznámky

- V záložke Poznámky sa prezerajú a editujú o poznámky k danému vzťahu. Môžu to byť akékoľvek poznámky, ktoré sa nehodia do dvojice údajov "Parameter-Hodnota" o atribútoch. Na pridanie alebo úpravu už existujúcich poznámok stačí editovať text v políčku pre zadávanie textu.

  Voľba Formát umožňuje nastaviť vzhľad poznámky vo výstupných zostavách a webových stránkach. Ak zvolíte "Súvislý text", generovaný text bude mať nahradené viacnásobné medzery, odrážky a konce riadkov jednou medzerou. Prázdny riadok medzi dvomi blokmi textu označí odstavec, ostatné vložené riadky budú ignorované.

  Voľba Formátované zachová text na výstupoch a web stránke presne tak, ako ho zapíšete do dialógu Poznámky.

Galéria

- Záložka Galéria umožňuje prezerať a ukladať fotografie, videá a iné mediálne objekty súvisiace osobou. Centrálna časť okna uvádza zoznam všetkých týchto mediálnych objektov. Každý objekt v platnom obrazovom formáte sa zobrazí v náhľade. Pri ostatných objektoch ako sú audio súbory, video súbory atď., sa miesto nich zobrazí ikona zodpovedajúceho typu. Tlačítka +,Vybrať, Editovať, a - umožňujú pridať nový obrázok, odkaz na existujúci obrázok, zmeniť existujúci obrázok, a odstrániť link mediálneho objektu a vzťahu. Tlačítka Editovať a - sú dostupné len vtedy, ak je nejaký mediálny objekt označený.

SPD

- Záložka SPD SPD=(Svätých Posledných Dní) zobrazuje informáciu o obrade Sealed to spouse. Dáta môžu obsahovať dátum, LSD temple a miesto. Štatút obradu sa dá vyznačiť prostredníctvom volieb vo vyskakujúcom menu Status a je možné ho popísať poznámkami prostredníctvom zodpovedajúcich tlačítok Zdroje... a Pozn.

#### Editovanie informácií o zdrojoch

Ak chcete editovať dáta o zdrojoch, prepnite do pohľadu Zdroje a zvoľte želaný záznam v zozname zdrojov. Dvojklikom na tento záznam, alebo kliknutím na ikonu Editovať na nástrojovej lište vyvoláte nasledujúci dialóg Editor zdrojov:

##### Dialóg editora zdrojov

Ukazuje dialóg editora zdrojov.

V hlavnej časti okna sú štyri záložky, každá pre inú kategóriu dostupných informácií. Obsah môžete prezerať alebo editovať kliknutím na patričné záhlavie. V spodnej časti sú tlačítka OK a Zrušiť. Kliknutím na tlačítko OK sa uplatnia všetky zmeny vykonané vo všetkých záložkách a dialógové okno sa zavrie. Kliknutím na tlačítko Zrušiť sa okno zavrie bez vykonania akýchkoľvek zmien.

Kliknutie na OK ihneď uloží zmeny do databázy (zápis na disk). Všetky zmeny sa uplatnia okamžite.

Ak je nadpis záložky označený tučným typom, značí to že záložka obsahuje dáta. Ak nie, nie sú v nej nijaké dáta.

Záložka Všeobecné umožňuje zadať základné informácie o zdroji: Titul, Autor, Skrátený názov, informáciu o publikácii. Tieto informácie sa môžu priamo zapísať do patričných políčok.

Záložky poskytujú nasledujúce kategórie informácií o zdrojových dátach:

Poznámka

- V záložke Poznámka môžete uložiť rozličné informácie týkajúce sa zdroje, ktoré sa priamo nehodia do niektorej inej kategórie. Vloženie alebo úprava poznámky sa vykoná zápisom do textového políčka.

Galéria

- Záložka Galéria umožňuje ukladať a zobrazovať fotografie a iné mediálne objekty súvisiace s daným zdrojom (napr. fotografiu rodného listu). Centrálna časť okna zobrazuje zoznam všetkých takýchto mediálnych objektov a poskytuje náhľad obrázkov. Ostatné objekty ako audio súbory, video súbory atď., sú zastúpené generickou ikonou GRAMPSu. Tlačítka +, Vybrať, Editovať, a - umožňujú pridať nový obrázok, pridať odkaz na existujúci obrázok, upravovať existujúci obrázok a odstraňovať odkaz mediálneho objektu na zdroj. Tlačítka Editovať a - sa stávajú aktívnymi len vtedy, keď je zo zoznamu vybraný nejaký mediálny objekt.

Dáta

- Záložka Dáta zobrazuje dvojicu "kľúč/hodnota" ktorá môže byť spájaná so zdrojom. Je to podobné ako u "atribútov" použitých u iných typov záznamov GRAMPSu. Rozdiel medzi týmto párom kľúč/hodnota a atribútmi je ten, že atribúty môžu mať môžu mať odkazy na zdroj a poznámky, ale dáta kľúč/hodnota nie.

  Centrálna časť okna zobrazuje zoznam všetkých existujúcich dvojíc kľúč/hodnota. Tlačítka + a - slúžia na pridávanie a odoberanie dvojíc. Pre úpravu kľúča alebo hodnoty najprv zvoľte žiadaný záznam. Potom kliknite na bunku kľúč alebo hodnota vo vnútri tohto záznamu, a napíšte váš text. Po skončení editovania kliknite mimo bunku a tým režim editovania opustíte.

Archívy

- Záložka Archívy ukazuje odkazy na archívy obsahujúce zdroj. Zoznam môžete usporiadať podľa ľubovoľného záhlavia stĺpca: ID, Titul, Číslo, a Typ. Dvojklikom môžete záznam prezrieť a editovať. Editovať môžete aj odkazy. Tlačítkami na strane záložky môžete vytvárať nové archívy, pripojiť (alebo zdieľať) existujúci archív, editovať alebo odstrániť odkaz na neho.

Odkazy

- Záložka Odkazy zobrazuje informáciu o všetkých záznamoch databázy ktoré sa vzťahujú na tento zdroj, ak nejaké existujú. Zoznam je možné usporiadať podľa ľubovoľného záhlavia stĺpca: Typ, ID, alebo Názov. Dvojklikom na záznam ho môžete prezrieť alebo upravovať.

  V záložke Odkazy je možné zobraziť len primárne objekty: Osoba, Rodina, Udalosť alebo mediálny objekt. K sekundárnym objektom akými sú napr. atribúty sa dá pristupovať len cez primárny objekt ku ktorému patria.

#### Editovanie údajov o Lokalite

Pre editovanie údajov o lokalite prepnite do pohľadu Lokality a zvoľte žiadaný záznam zo zoznamu lokalít. Kliknite dvakrát na tento záznam, alebo kliknite na ikonu Editovať v nástrojovej lište pre vyvolanie nasledujúceho dialógu Editor lokality:

##### Dialóg Editora lokality

Ukazuje Dialóg Editora údajov o lokalite.

Hlavná časť okna zobrazuje sedem záložiek, každú s inou kategóriou dostupných informácií. Záložku môžete prezerať alebo editovať kliknutím na jej záhlavie. V spodnej časti okna sú tlačítka OK a Zrušiť. Po kliknutí na tlačítko OK sa uplatnia zmeny vykonané vo všetkých záložkách, a dialógové okno sa uzavrie. Kliknutím na tlačítko Zrušiť sa okno zavrie bez uskutočnenia akýchkoľvek zmien.

Kliknutie na OK ihneď uloží zmeny do databázy. Všetky zmeny sú okamžité.

Ak je nadpis záložky zobrazený tučným typom, v záložke sú dáta. Ak obyčajným, záložka neobsahuje žiadne dáta.

Záložky sprostredkujú nasledovné kategórie údajov o lokalite:

Všeobecné

- Záložka Všeobecné umožňuje editovať základné informácie o lokalite: názov pod ktorým je označená v databáze, mesto, farnosť, kraj/okres, štát, krajina, zemepisná dĺžka a šírka. Tieto informácie sa zapisujú do patričných políčok.

Iné mená

- Záložka Iné mená umožňuje zobraziť a editovať informáciu o iných názvoch pod ktorými môže byť daná lokalita známa. Spodná časť okna zobrazuje zoznam všetkých ostatných názvov lokalít uložených v databáze. Horná časť zobrazuje podrobnosti o aktuálne zvolenom názve zo zoznamu. Tlačítka +, Editovať, a - umožňujú pridať, upraviť a odstrániť záznam názvu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký názov.

Poznámka

- Záložka Poznámka zobrazuje komentáre alebo poznámky týkajúce sa lokality. Poznámky sa pridávajú alebo upravujú jednoducho zapísaním v textovom okne.

Zdroje

- Záložka Zdroje umožňuje prezerať a editovať zdroje týkajúce sa miesta. Stredná časť okna uvádza všetky takéto odkazy uložené v databáze. Tlačítka +, Editovať, a - umožňujú pridať, upraviť a odstrániť zdrojový odkaz spojený s lokalitou. Tlačítka Editovať a - sa stávajú aktívnymi len vtedy, keď je zo zoznamu vybraný nejaký názov.

Galéria

- Záložka Galéria umožňuje ukladať a zobrazovať fotografie a iné mediálne objekty spojené so vzťahom. Centrálna časť okna zobrazuje zoznam všetkých takýchto mediálnych objektov a zobrazuje ich náhľad. Pri ostatných objektoch ako sú audio súbory, video súbory atď., sa miesto nich zobrazí generická ikona GRAMPSu. Tlačítka +, Vybrať,Editovať, a - vám umožňujú pridať nový obrázok, pridať odkaz na už v databáze uložený obrázok, upravovať a vymazávať odkazy mediálneho objektu k vzťahu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký mediálny objekt.

Internet

- Záložka Internet zobrazuje internetové adresy týkajúce sa lokality. Spodná časť zobrazuje zoznam všetkých internetových adries uložených v databáze. Horná časť zobrazuje podrobnosti o aktuálne zvolenej adrese zo zoznamu. Internetovú adresu môžete pridávať, upravovať a vymazávať tlačítkami +, Editovať, a -. Tlačítko Ísť (obvykle zastúpené ikonou so zelenou šipkou a žltým krúžkom), otvorí web stránku so zodpovedajúcou adresou vo vašom prehliadači. Tlačítka Editovať a - sa stávajú aktívnymi len vtedy, keď je zo zoznamu vybraná nejaká adresa.

Odkazy

- Záložka Odkazy zobrazuje záznamy databázy (udalosti či obrady SPD) týkajúce sa daného miesta. Táto informácia sa nedá upravovať z dialógu Editor miesta. Namiesto toho sa musí vyvolať zodpovedajúci záznam databázy (napr. narodenie), a musí sa upraviť jeho odkaz na lokalitu.

#### Editovanie údajov o mediálnych objektoch

Pre editovanie dát o médiách prepnite do pohľadu Médiá, a zvoľte žiadaný záznam zo zoznamu zdrojov. Dvojklikom na záznam, alebo kliknutím na Editovať na nástrojovej lište vyvoláte nasledujúci dialóg Nastavenie vlastností Médií:

##### Nastavenie vlastností médií

Ukazuje dialóg pre nastavenie vlastností médií.

Zobrazí sa náhľad na objekt a sumárna informácia o jeho vlastnostiach (ID, cesta, a typ objektu). Stredná časť okna zobrazuje 5 záložiek s rôznymi kategóriami informácií. Kliknutím na záložku môžete prezerať alebo editovať jej obsah. V spodnej časti sú tlačítka OK a Zrušiť . Kliknutím na tlačítko OK sa uplatnia všetky zmeny vykonané v záložkách a dialógové okno sa zavrie. Kliknutie na tlačítko Zrušiť zavrie okno bez vykonania akýchkoľvek zmien.

Kliknutie na OK ihneď uloží zmeny do databázy (zápis na disk). Všetky zmeny sa uplatnia okamžite.

Ak je nadpis záložky označený tučným typom, značí to že záložka obsahuje dáta. Ak nie, nie sú v nej nijaké dáta.

Záložky poskytujú nasledujúce kategórie informácií o médiách:

Všeobecné

- Záložka Všeobecné umožňuje editovať názov a dátum. Toto môžete zapísať priamo do patričných políčok. Dátum môžete zadať aj cez Výber dátumu po kliknutí na farebnú značku vedľa políčka.

  Každý mediálny je označený cestou k nemu. Udržiavanie cesty správnej cesty k objektovým súborom je užívateľovi. GRAMPS odkazuje a zobrazí obsah, ale samotné súbory nespravuje.

Atribúty

- Záložka Atribúty umožňuje zobraziť a upraviť tie informácie o mediálnych objektoch, ktoré sa dajú popísať ako atribúty. Spodná časť zobrazuje zoznam všetkých takýchto atribútov uložených v databáze. Horná časť zobrazuje podrobnosti o aktuálne zvolenom atribúte zo zoznamu. Tlačítka +, Editovať, a - umožňujú pridávať, upravovať a vymazať jednotlivý atribút. Tlačítka Editovať a - sa stávajú aktívnymi len vtedy, keď je zo zoznamu zvolený nejaký atribút.

Poznámky

- Záložka Poznámka je miestom pre zápis takých informácií o zdroji, ktoré sa priamo nehodia do inej kategórie. Je zvlášť vhodná na zaznamenanie informácie ktorá sa nehodí pre zápis typu dvojice "Parameter/Hodnota" u atribútov. Na pridanie poznámky alebo úpravu existujúcej stačí editovať text v políčku na zápis textu.

Odkazy

- Záložka Odkazy zobrazuje akýkoľvek záznam databázy, ktorý odkazuje na daný mediálny objekt. Zoznam môže byť usporiadaný podľa ľubovoľného záhlavia stĺpca:Typ, ID, alebo Názov. Dvojklikom na záznam ho môžete prezerať alebo editovať.

  V záložke Odkazy je možné zobraziť len primárne objekty: Osoba, Rodina, Udalosť, Zdroj alebo Lokalita. K sekundárnym objektom akými sú napr. atribúty sa dá pristupovať len cez primárny objekt ku ktorému patria.

#### Editovanie údajov o udalostiach

Udalosti sa editujú cez dialóg: Editor udalostí. Tento je dostupný cez dialóg Editovanie údajov osoby alebo Editor manželstva/vzťahu.

##### Dialóg editora udalostí

Ukazuje dialóg editora udalostí.

Stredná časť okna zobrazuje 5 záložiek s rozličnými kategóriami informácií. Kliknutím na záhlavie môžete prezerať alebo editovať ich obsah. V spodnej časti okna sú tlačítka OK a Zrušiť. Kliknutím na tlačítko OK sa uplatnia všetky zmeny vykonané v záložkách a dialógové okno sa zavrie. Kliknutie na tlačítko Zrušiť zavrie okno bez vykonania akýchkoľvek zmien.

Ak je nadpis záložky označený tučným typom, značí to že záložka obsahuje dáta. Ak nie, nie sú v nej nijaké dáta.

Záložky poskytujú nasledujúce kategórie informácií o médiách:

Všeobecné

- Záložka Všeobecné umožňuje editovať základné údaje o udalosti: jej Typ, Dátum, Miesto, Príčina, a Popis. Tieto dáta môžete písať priamo do políčok. Typ sa dá zvoliť z typov uvedených v rozbaľovacom menu udalostí. Ostatné informácie sa zapíšu do patričných políčok. Označenie záznamu ako Dôverný záznam umožní, aby bol vypustený z výstupných zostáv.

Zdroje

- Záložka Zdroje umožňuje zobraziť a upravovať údaje o zdrojoch týkajúcich sa danej udalosti. Stredná časť zobrazuje zoznam všetkých odkazov na zdroje v databáze. Tlačítka +, Editovať , a - umožňujú pridať, upraviť a odstrániť zdrojový odkaz spojený s miestom. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

- Poznámka je určená na zaznamenávanie poznámok či komentárov k udalosti. Na pridanie alebo úpravu existujúcich poznámok stačí editovať text v políčku pre zápis textu.

#### Editovanie odkazov na zdroj

Odkazy na zdroj ho spájajú s iným objektom a umožňujú pridať doplňujúcu informáciu o zdroji. Pri pridávaní odkazov na zdroj k udalostiam, miestam, atď., sa zobrazí nasledovný dialóg:

##### Dialóg Informácie o zdroji

Ukazuje Dialóg informácie o zdroji.

V dialógu sú dva hlavné nadpisy, Výber zdroja a Podrobnosti o zdroji. Výber zdroja uvádza titul zdroja, autora, a informáciu o publikácii. Titul môžete vybrať z dostupných zdrojov uvedených v rozbaľovacom menu. Ak zdroj na ktorý sa odvolávate nie je v databáze, môžete ho pridať kliknutím na tlačítko Nový....

Časť Podrobnosti o zdroji uvádza podrobnosti týkajúce sa zdroja: Dôveryhodnosť, Oddiel/Film/Strana, Dátum, Text, a Komentáre. Stupeň dôveryhodnosti vyberte z menu, ostatné podrobnosti zapíšte do patričných polí.

Informácia v tomto dialógu je špecifická pre daný odkaz. Na jeden zdroj môžu existovať viacnásobné odkazy pričom všetky tieto odkazy budú mať spoločnú zdrojovú informáciu. Tento dialóg vám umožňuje zadávať dáta ktoré sa viažu na odkaz, ako sú relevantné citovania, komentáre, stupeň dôveryhodnosti, čísla strán, atď., slúžiace na lepšie určenie a zdokumentovanie odkazu.

#### Mená

Mená sa editujú pomocou nasledujúceho dialógu Editor mien:

##### Dialóg Editor mien

Ukazuje Dialóg editora mien.

V hornej časti okna sa zobrazuje meno osoby, údaje ktorej sa editujú. Hlavná časť okna zobrazuje tri záložky s rozličnými kategóriami dostupných informácií. Kliknutím na záhlavie presuniete do popredia ktorúkoľvek z nich kvôli prehliadaniu a editovaniu. Na spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Nadpisy na záložkách sú odrazom toho, či je zodpovedajúca informácia k dispozícii: ak sú pod záložkou nejaké údaje, je označená tučným typom písma; ak v záložke nie sú údaje, potom jej označenie je normálne (nie je zvýraznené tučným typom).

Záložky poskytujú nasledovné kategórie informácií údajov o mene:

Všeobecné

- Záložka Všeobecné sprístupňuje editovanie všeobecných informácií týkajúcich sa mena: meno, priezvisko, otcovské meno (druh mena po otcovi ktoré sa používa v niektorých jazykoch, napr. ruština), predikát, prípona, titul a typ mena. Informácie sa zapisujú do patričných polí. Priezvisko a typ sa dajú tiež vybrať z ponuky v rozbaľovacom menu.

  Voľby umožňujú nastaviť špecifické zoskupovanie, triedenie a zobrazovanie vlastností konkrétneho mena, ako aj dátumu k menu. Pole Zoskupovanie ponúka alternatívne zoskupovanie pre meno, inak, ako podľa predvoleného priezviska. Môže to byť nevyhnutné u priezvisk, ktoré musia byť zoskupované spoločne - napríklad ruské priezviská Ivanov a Ivanova sa považujú sa tie isté, pričom rozdiel v rode je naznačený odlišným zápisom. Zaškrtnite prvok Prepísať, aby bolo možné do poľa zapisovať. Triediť ako a Zobraziť ako určujú spôsob, akým sa meno zobrazí v pohľadoch Osoby a vo výstupných zostavách. Dátum môže poskytnúť informáciu o platnosti tohto mena - ak je to potrebné, použite časový rozsah. Na označenie záznamu o mene ako privátnom, zaškrtnite prvok Dôverný záznam. To vám poskytne možnosť vypustiť meno z výstupnej zostavy, ak to nastavíte vo voľbe pre generovanie výstupov.

Zdroje

- Záložka Zdroje zobrazuje informácie o zdrojoch ktoré sa týkajú daného mena, a umožňuje ich úpravu. Stredná časť zobrazuje zoznam všetkých referencií zdroja v databáze. Tlačítka +, Editovať, a - umožňujú pridať, upraviť a odstrániť zdrojový odkaz na toto meno. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

- Záložka Poznámka zobrazuje akékoľvek poznámky týkajúce sa mena. Na pridanie alebo úpravu existujúcich poznámok stačí editovať text v políčku na zápis textu.

  Voľba Formát umožňuje nastaviť vzhľad poznámky na výstupe (t.j. vo výstupných zostavách a a webových stránkach). Voľba Súvislý text nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Dva nové riadky (t.j. prázdny riadok) označujú nový odstavec. Voľba Formátované zachová všetky opakujúce sa medzery, odrážky a nové riadky, takže výstup bude vyzerať presne tak, ako bolo napísané do poľa pre zápis textu.

#### Atribúty

Atribúty sa editujú prostredníctvom nasledujúceho dialógu: Editor atribútov

##### Dialóg Editor atribútov

Ukazuje dialóg editora atribútov.

V hornej časti okna sa zobrazuje názov dialógu a meno osoby, atribút ktorej sa edituje. V strednej časti sú tri záložky, každá pre inú kategóriu dostupných informácií. Kliknutím na záhlavie presuniete do popredia ktorúkoľvek z nich kvôli prehliadaniu a editovaniu. Na spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Nadpisy na záložkách sú odrazom toho, či je zodpovedajúca informácia k dispozícii: ak sú pod záložkou nejaké údaje, je označená tučným typom písma; ak v záložke nie sú údaje, potom jej označenie je normálne (nie je zvýraznené tučným typom).

Záložky poskytujú nasledovné kategórie informácií údajov o atribútoch:

Všeobecné

- Záložka Všeobecné umožňuje editovať najbežnejšie informácie o atribúte: názov atribútu a jeho hodnotu. Tieto informácie sa môžu zapisovať do patričných políčok. Názov atribútu sa môže tiež vybrať z ponuky v rozbaľovacom menu Atribút. Na označenie záznamu atribútu poznámkou privátne zaškrtnite prvok Dôverný záznam To vám poskytne možnosť vypustiť meno z výstupnej zostavy, ak to zvolíte vo voľbe týkajúcej sa generovania výstupov.

Zdroje

- Záložka Zdroje zobrazuje informácie o zdrojoch ktoré sa týkajú daného mena a umožňuje ich úpravu. Stredná časť zobrazuje zoznam všetkých referencií zdroja v databáze. Tlačítka +, Editovať, a - umožňujú pridať, upraviť a odstrániť zdrojový odkaz na toto meno. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

- Záložka Poznámka zobrazuje poznámky týkajúce sa atribútu. Na pridanie alebo úpravu existujúcich poznámok stačí editovať text v políčku na zápis textu.

  Voľba Formát umožňuje nastaviť vzhľad poznámky na výstupe (t.j. vo výstupných zostavách a a webových stránkach). Voľba Súvislý text nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Dva nové riadky (t.j. prázdny riadok) označujú nový odstavec. Voľba Formátované zachová všetky opakujúce sa medzery, odrážky a nové riadky, takže výstup bude vyzerať presne tak, ako bolo napísané do poľa pre zápis textu.

#### Adresy

Adresy sa editujú pomocou tohto dialógu: Editovanie adries

##### Dialóg editovanie adries

Ukazuje dialóg Editovanie adries.

V hornej časti okna sa zobrazuje názov dialógu včítane mena osoby, adresa ktorej sa edituje. Hlavná časť okna zobrazuje tri záložky s rozličnými kategóriami dostupných informácií. Kliknutím na záhlavie presuniete do popredia ktorúkoľvek z nich kvôli prehliadaniu a editovaniu. Na spodnej časti sú tlačítka OK a Zrušiť. Kliknutím na tlačítko OK v ktoromkoľvek momente sa uplatnia všetky zmeny vykonané v záložkách a dialógové okno sa zavrie. Kliknutím na tlačítko Zrušiť v ktoromkoľvek momente sa okno zavrie bez vykonania akýchkoľvek zmien.

Nadpisy na záložkách sú odrazom toho, či je zodpovedajúca informácia k dispozícii: ak sú pod záložkou nejaké údaje, je označená tučným typom písma; ak v záložke nie sú údaje, potom jej označenie je normálne (nie je zvýraznené tučným typom).

Záložky poskytujú nasledujúce kategórie informácií o adrese:

Všeobecné

- Záložka Všeobecné umožňuje editovať najbežnejšie informácie o adrese: dátum, ulica, mesto, štát alebo provincia, okres, PSČ a číslo telefónu. Informácie sa zapisujú do patričných textových polí. Zašktrnutím prvku Dôverný záznam-ochrana súkromia označíte údaj adresy ako privátny. To vám poskytne možnosť vypustiť meno z výstupnej zostavy, ak to zvolíte vo voľbe týkajúcej sa generovania výstupov.

Zdroje

- Záložka Zdroje zobrazuje informácie o zdrojoch ktoré sa týkajú danej adresy a umožňuje ich úpravu. Stredná časť zobrazuje zoznam všetkých referencií zdroja v databáze. Tlačítka +, Editovať, a - umožňujú pridať, upraviť a odstrániť zdrojový odkaz na túto adresu. Tlačítka Editovať a - sa stávajú aktívnymi len vtedy, keď je zo zoznamu vybraný nejaký odkaz.

Poznámka

- Záložka Poznámka zobrazuje poznámky týkajúce sa adresy. Na pridanie alebo úpravu existujúcich poznámok stačí editovať text v poli pre zápis textu.

  Voľba Formát umožňuje nastaviť vzhľad poznámky na výstupe (t.j. vo výstupných zostavách a a webových stránkach). Voľba Súvislý text nahradí vo výstupe jednou medzerou všetky opakujúce sa medzery, odrážky a samostatné znaky konca riadku. Dva nové riadky (t.j. prázdny riadok) označujú nový odstavec. Voľba Formátované zachová všetky opakujúce sa medzery, odrážky a nové riadky, takže výstup bude vyzerať presne tak, ako bolo napísané do poľa pre zápis textu.

#### Zlučovanie záznamov

Niekedy sa ukáže, že viacero záznamov v databáze popisuje vlastne ten istý objekt, osobu, lokalitu alebo zdroj. Stane sa to, ak sú dáta zapísané dvakrát omylom, alebo ak nová informácia odhalí, že dva záznamy sa týkajú tej istej osoby. Môže sa to tiež prihodiť po importovaní GEDCOM dát ktoré ste dostali od príbuzného, a ktorého databáza sa prekrýva s vašími existujúcimi dátami.

Kedykoľvek zistíte duplicitu v záznamoch, ich zlúčenie je dobrým spôsobom ako napraviť situáciu.

Pre zlúčenie je potrebné zvoliť práve dva záznamy vo vhodnom pohľade (Osoby, Zdroje, alebo Lokality). To sa vykoná zvolením jedného záznamu a následne označením druhej osoby pri pridržaní tlačítka Ctrl.

##### Zlúčiť osoby

Existujú dva spôsoby zlúčenia osobných záznamov: Porovnať a zlúčiť a Rýchle zlúčenie. Obidva sú dostupné z menu Editovať.

Zlučovanie osôb ktoroukoľvek metódou nezruší žiadnu z informácií. Rozhodnutia ktoré pri zlučovaní vykonáte ovplyvnia len to, ktoré dáta budú považované za primárne, a ktoré budú sekundárne pre výsledný zlúčený záznam.

Porovnať a zlúčiť

- Keď sú vybrané presne dve osoby, zvoľte Editovať Porovnať a zlúčiť... na vyvolanie dialógu Porovnať osoby.

  ###### Dialóg porovnať osoby

  Ukazuje dialóg Porovnať osoby.

  Tento dialóg vám umožňuje rozhodnúť, či sa zvolené záznamy majú zlúčiť, alebo nie. Ak sa rozhodnete, že nie, i napriek tomu, že majú rovnaké mená, kliknite na Zrušiť čím sa dialóg zavrie bez vykonania akejkoľvek zmeny. Ak sa rozhodnete pre zlúčenie, označte patričný prvok Vybrať na určenie záznamu ktorý sa použije ako zdroj primárnych dát, a potom kliknite na Zlúčiť a zavrieť.

  Dáta z druhého záznamu budú uchované ako alternatívne dáta. Presnejšie, všetky mená z druhého záznamu sa stanú alternatívnymi menami pre zlúčený záznam. Podobne, rodičia, manželia a deti z druhého záznamu sa stanú alternatívnymi rodičmi, manželmi, deťmi, zlúčeného záznamu atď.

Rýchle zlúčenie

- Keď sú označené presne dve osoby, zvoľte Editovať Rýchle zlúčenie na vyvolanie dialógu Zlúčiť Osoby.

  ###### Dialóg zlúčiť osoby

  Ukazuje dialóg zlúčiť osoby.

  Tento dialóg vám umožní rýchle zlúčiť dva záznamy, a určuje, ktorý záznam sa má použiť ako zdroj primárnych údajov. Dáta z druhého záznamu budú uchované ako alternatívne dáta. Presnejšie, všetky mená z druhého záznamu sa stanú alternatívnymi menami pre zlúčený záznam. Podobne, rodičia, manželia a deti z druhého záznamu sa stanú alternatívnymi rodičmi, manželmi, deťmi, zlúčeného záznamu atď.

  Ak si nie ste istí, či potrebujete dáta zlúčiť alebo nie, alebo ktorý záznam určiť ako zdroj primárnych dát, použite metódu Porovnať a zlúčiť popísanú vyššie.

##### Zlúčiť zdroje

Keď máte označené presne dva zdroje, zvoľte Editovať Porovnať a zlúčiť... na vyvolanie dialógu Zlúčiť zdroje.

###### Dialóg zlúčiť zdroje

Ukazuje dialóg zlúčiť zdroje.

Tento dialóg vám umožní rozhodnúť, či sa zvolené záznamy majú zlúčiť, alebo nie. Ak sa rozhodnete pre nie, i napriek tomu, že majú rovnaký názov, kliknite na Zrušiť čím sa dialóg zavrie bez vykonania akejkoľvek zmeny. Ak sa rozhodnete pre zlúčenie, označte patričný prvok na určenie titulu, autora, skráteného názvu, informácie o publikácii a ID ktoré sa použijú pre zlúčený záznamu, a potom kliknite na OK.

##### Zlúčiť Lokality

Keď máte označené presne dve lokality, zvoľte Editovať Porovnať a zlúčiť... na vyvolanie dialógu Zvoliť názov.

###### Dialóg zlúčiť lokality

Ukazuje dialóg zvoliť názov.

Tento dialóg vám umožňuje rozhodnúť, či sa zvolené záznamy majú zlúčiť, alebo nie. Ak sa rozhodnete, že nie, i napriek tomu, že majú rovnaký názov, kliknite na Zrušiť čím sa dialóg zavrie bez vykonania akejkoľvek zmeny. Ak sa rozhodnete pre zlúčenie, označte patričný prvok na určenie názvu ktorý sa použije pre zlúčený záznam, alebo zvoľte iné a napíšte nový text, potom kliknite na OK.

### Navigácia

Počas doby keď je databáza otvorená je GRAMPS zameraný na jedinú osobu, obvykle označenú ako Aktívna. To vám umožňuje prezerať alebo upravovať dáta týkajúce sa tejto osoby, jej najbližšej rodiny atď. Navigovanie v databáze, (t.j. prechádzanie od osoby k osobe) v skutočnosti nie je nič iné, len výmena Aktívnej osoby. V tejto časti sa popisujú viaceré alternatívne spôsoby za použitia tak jednoduchých, ako aj komplexných rozhraní ktoré GRAMPS poskytuje. Všetky tieto spôsoby nakoniec splnia ten istý účel, ale niektoré sú vhodnejšie ako iné, podľa toho čo práve v GRAMPSe robíte.

#### Používanie pohľadu Osoby

Najintuitívnejším spôsobom pre výber aktívnej osoby je použitie pohľadu Osoby (viď people-view). V pohľade Osoby zvoľte jednoducho meno želanej osoby zo zoznamu kliknutím na záznam. Osoba, ktorú ste zvolili, sa stane aktívnou osobou. Údaj v stavovej lište sa obnoví a zobrazí zmenu aktívnej osoby.

#### Používanie pohľadu Rodina

V pohľade Rodina (viď relationships-view), môžete ľahko prechádzať medzi členmi zobrazenej rodiny takto:

- Na označenie aktuálne zvoleného manžela za Aktívnu osobu kliknite na tlačítko s dvomi šipkami vpravo od poľa aktívnej osoby. Prípadne môžete kliknúť do poľa manžela pravým tlačítkom, a potom zvoliť z kontextového menu položku Nastaviť zvoleného manžela ako aktívnu osobu.

- Na to, aby ste z aktuálne zvolených rodičov urobili aktívnu rodinu (a tým z otca aktívnu osobu z matky zvolenú manželku), kliknite na tlačítko so šipkou vpravo od poľa rodičov aktívnej osoby. Alebo, môže kliknúť pravým tlačítkom do poľa rodičov aktívnej osoby a zvoliť položku Nastaviť zvolených rodičov ako aktívnu rodinu z kontextového menu.

- Na to, aby ste z aktuálne zvolených rodičov manžela urobili aktívnu rodinu (a tým z otca aktívnu osobu z matky zvolenú manželku), kliknite na tlačítko so šipkou vpravo od poľa rodičov aktívnej osoby. Alebo, môžete kliknúť pravým tlačítkom do poľa rodičov aktívnej osoby a zvoliť položku Nastaviť zvolených rodičov ako aktívnu rodinu z kontextového menu.

- Na označenie aktuálne zvoleného dieťaťa za Aktívnu osobu kliknite na tlačítko so šipkou vľavo, umiestnené vpravo od poľa dieťaťa. Alebo, kliknite pravým tlačítkom do poľa dieťaťa a zvoľte položku Nastaviť zvolené dieťa ako aktívnu osobu z kontextového menu.

GRAMPS poskytuje naviac širokú škálu možností navigovania pomocou klávesových skratiek. Podrobný popis klávesových skratiek nájdete v append-keybind.

#### Používanie pohľadu Rodokmeň

Pohľad Rodokmeň (viď pedigree-view) vám takisto umožňuje prechádzať stromom rodiny. Výhodou tejto metódy je to, že môžete naraz vidieť viac ako jednu generáciu rodinného stromu. Môžete tiež preskočiť priamo od pravnuka k pradedovi bez nutnosti prechádzať generáciami ktoré sú medzi nimi.

Po každej zmene aktívnej osoby v pohľade Rodokmeň sa display obnoví, a zobrazí päť generácií od novo nastavenej aktívnej osoby. V pohľade Rodokmeň môžete ľahko prechádzať medzi členmi zobrazeného rodinného stromu takto:

- Pre nastavenie akejkoľvek zobrazenej osoby za aktívnu kliknite pravým tlačítkom na zodpovedajúce pole, a zvoľte prvý záznam z kontextového menu.

- Na nastavenie dieťaťa aktívnej osoby za aktívnu osobu (ak nejaké existuje), kliknite na tlačítko so šipkou vľavo, nachádzajúce sa vľavo od zodpovedajúceho poľa. Ak je detí viac, tlačítko sa rozvinie do menu so zoznamom detí, z ktorého si môžete vybrať.

- Na presunutie celého rodinného strom o generáciu späť kliknite na zodpovedajúce tlačítko na pravej strane zobrazovacej plochy. Kliknutie na horné tlačítko posunie strom po línii otca. Kliknutie na spodné tlačítko posunie strom po línii matky.

  Kliknutie na ktorékoľvek z týchto tlačítok je úplne rovnocenné dvojkliku na línie na ľavej strane zodpovedajúcich polí pre otca a matku.

K údajom o všetkých manželkách, súrodencoch, deťoch alebo rodičoch hociktorej zobrazenej osoby sa dostanete ľahko tak, že presuniete myš nad políčko osoby a kliknutím pravého tlačítka vyvoláte kontextové menu. V menu sa objavia položky submenu s manželmi/manželkami, súrodencami a rodičmi zodpovedajúcej osoby.

##### Výhody používania menu skrytých pod pravým tlačítkom

- Priamy prístup k manželke/manželovi a súrodencom

- Úplný zoznam všetkých prvkov vo všetkých kategóriách, nielen preferovaných.

#### Nastavenie východzej osoby

Len jedna jediná osoba môže byť zvolená v databáze ako východzia. Po zvolení východzej osoby je presun k nej je otázkou jedného kliknutia bez ohľadu na to, aký pohľad v danom momente využívate.

Aby ste osobu nastavili ako východziu, presuňte sa k nej ľubovoľnou metódou podľa vášho výberu. Potom zvoľte Editovať Nastaviť východziu osobu. Po tomto sa k východzej osobe môžete dostať z ľubovoľného miesta databázy len kliknutím na ikonu Domov na nástrojovej lište. Môžete tiež zvoliť Ísť Domov z menu, alebo zvoliť položku Domov z hociktorého kontextového menu dostupného po kliknutí pravým tlačítkom.

#### Používanie nástroja história

GRAMPS je vybavený aj silnou zostavou navigačných nástrojov založených na histórii. Tieto nástroje sú podobné, ako história bežne používaná vo web prehliadačoch. Patria tu položky Späť a Vpred z menu Ísť , kontextové menu (dostupné v pohľadoch Osoby, Rodine a Rodokmeň), a tlačítka nástrojovej lišty. Je v nich uložený zoznam naposledy uskutočnených volieb menu Ísť, ktorý umožní preskočiť priamo na hociktorú z predchádzajúcich volieb. Nakoniec, kliknutie pravým tlačítkom na Späť a Vpred na nástrojovej lište vyvolá vyskakujúce menu obsahujúce zodpovedajúcu časť histórie. Voľbou položky z menu sa dostanete priamo na ňu.

#### Označovanie osôb záložkami

Podobne jednoducho ako nastavenie východzej osoby, vytvoríte aj záložky pre iné osoby databázy, čo vám uľahčí navigáciu. Na vytvorenie záložky osoby najprv prejdite na danú osobu, potom zvoľte Záložky Pridať záložku. Na to, aby ste sa k danej osobe dostali z ktoréhokoľvek pohľadu databázy, zvoľte Záložky Prejsť na záložku `Meno osoby`.

Záložky môžete spravovať cez Záložky Editovať záložky.... Tým sa otvorí nasledujúci dialóg Editovanie záložiek obsahujúci zoznam záložiek a ovládacie prvky na jeho upravovanie.

##### Dialóg editovanie záložiek

Ukazuje dialóg editovanie záložiek.

#### Vyhľadávanie záznamov

Pre vyhľadanie záznamu v databáze sa najprv prepnite do patričného pohľadu ktorý poskytuje zoznam záznamov niektorej z kategórií: Osoby, Zdroje, Lokality alebo Médiá. Potom z klávesnice zadajte meno osoby alebo názov zdroja, lokality či mediálneho objektu ktorý hľadáte. Na prepnutie do módu prehľadávania môžete tiež stlačiť Ctrl+F, ale obvykle stačí začať písať.

##### Zrýchlené hľadanie

Ukazuje zrýchlené hľadanie počas písania.

Už počas písania sa nájde prvý záznam, ktorý vyhovuje tomu čo práve píšete.

##### Vyhľadávanie osôb

Na komplexnejšie vyhľadávanie osôb pravdepodobne budete chcieť použiť filtre. Filter zapnete voľbou Zobraziť Filter , zvoľte žiadaný filter a kliknite na tlačítko Použiť. Ďalšie podrobnosti viď filters.

### Generovanie výstupných zostáv

Výstupné zostavy-správy sú najbežnejšou formou výstupov, ktoré genealogické skúmanie vytvára. Väčšina genealogického software si dáva veľmi záležať na vytváraní dobre vyzerajúcich zostáv. GRAMPS v tomto nie je výnimkou a poskytuje veľký výber, generuje správy v množstve rôznych otvorených textových aj grafických formátov. GRAMPS dokáže produkovať výstupy určené pre zobrazenie na obrazovke, ktoré sú vhodné pre sumárne prezeranie vašej databázy. A nakoniec, GRAMPS dokáže generovať web stránky, vhodné pre priame publikovanie na internete. Všetky tieto možnosti sú temer nekonečne flexibilné. Ak želáte, môžete predvolený formát výstupov GRAMPSu upraviť alebo rozšíriť, a navrhovať či vyberať si štýl každého z nich.

Všetky výstupy sú dostupné prostredníctvom menu, voľbou Zostavy `Typ výstupu` `Konkrétny výstup`. Môžete prípadne prehľadať úplný zoznam existujúcich výstupov v dialógu Výber zostavy, ktorý sa otvorí po kliknutí na ikonu Zostavy na nástrojovej lište.

#### Substitučné hodnoty

Mnohé grafické výstupy umožňujú, aby ste si zobrazované informácie upravili. Namiesto symbolu sa doplnia údaje. Existujú dva štýly zobrazenia premenných. Rozdiel medzi nimi je v spôsobe, akým zaobchádzajú s prázdnymi dátami.

Pred premennými prvého štýlu je znak '$'. Ak je premenná vyhodnotená ako prázdny reťazec, nahradí sa prázdnym reťazcom. Pred premennými druhého štýlu je znak '%'. Ak je premenná vyhodnotená ako prázdny reťazec, riadok obsahujúci túto premennú sa vymaže z výstupu.

$n/%n

- Zobrazí meno osoby v tvare Meno Priezvisko

$N/%N

- Zobrazí meno osoby v tvare Priezvisko, Meno

$i/%i

- Zobrazí GRAMPS ID patriace osobe.

$b/%b

- Zobrazí dátum narodenia osoby

$B/%B

- Zobrazí miesto narodenia osoby

$d/%d

- Zobrazí dátum úmrtia osoby

$D/%D

- Zobrazí miesto úmrtia osoby

$s/%s

- Zobrazí meno zvolenej manželky/a osoby v tvare Meno Priezvisko

$S/%S

- Zobrazí meno zvolenej manželky/a osoby v tvare Priezvisko, Meno

$m/%m

- Zobrazí dátum sobáša zvolenej manželky/a osoby.

$M/%M

- Zobrazí miesto sobáša zvolenej manželky/a osoby.

#### Knihy

Momentálne jediným dostupným výstupom v tejto kategórii je knižný výstup.

Výstup v tvare knihy vytvára jeden dokument (t.j. knihu), ktorá obsahuje kolekciu grafických a textových správ. Je to ďalší z veľmi bohatého súboru dokumentov, ktoré GRAMPS dokáže vytvoriť.

Po zvolení knižného výstupu sa objaví nasledujúci dialóg pre konfiguráciu knihy:

##### Dialóg knižná zostava

Ukazuje dialóg pre knižný výstup.

Na uloženie knihy (súboru jej nastavení) pre ďalšie použitie sa použije textové pole Názov knihy. Horný panel zobrazuje položky použiteľné na zaradenie do knihy. Spodný panel zobrazuje aktuálne zvolené položky v tom poradí, v akom budú v knihe.

Usporiadanie celej knihy sa nastavuje vodorovne zoradenými tlačítkami vedľa poľa Názov kniky. Kliknutím na tlačítko Vymazať sa zmažú všetky položky z aktuálnej knihy. Pre uloženie aktuálnej knihy pre budúce použitie (pod menom zapísaným v textovom poli Názov knihy), kliknite tlačítko Uložiť.

Uložením knihy sa uložia aj konfigurácie každej položky.

Na načítanie nastavení knihy zo zoznamu predtým uložených kníh, kliknite na tlačítko Otvoriť. Pre vyvolanie editovateľného zoznamu dostupných kníh kliknite na tlačítko Editovať knihy

Vertikálne usporiadané tlačítka vpravo od spodného panelu riadia zvolenú položku knihy. Na pridanie zvolenej položky z dostupného zoznamu do aktuálnej knihy kliknite na tlačítko Pridať. Na odstránenie položky z aktuálnej knihy kliknite na tlačítko Odstrániť. Na zmenu poradia položiek v aktuálnej knihe použite tlačítka Hore a Dole Na konfiguráciu nastavení zvolenej položky aktuálnej knihy kliknite na tlačítko Nastavenia.

Konfiguračné dialógy vyvolané tlačítkom Nastavenia sú špecifické pre každú položku. Ak sa rozhodnete, že položku nebudete konfigurovať, použijú sa pri všetkých potrebných voľbách overené východzie nastavenia. Bežnou spoločnou voľbou pre skoro všetky položky knihy je ústredná osoba: osoba, na ktorú sa prvok sústreďuje. Vďaka tejto možnosti môžete vytvárať knihu s položkami sústredenými na rôzne osoby (napr. predkovia vašej matky a otca ako samostatné kapitoly). Východzou voľbou je nastavenie ústrednej osoby na aktívnu osobu.

Skoro všetky položky, ktoré sa dajú začleniť do knihy, sú textové alebo grafické výstupy, a teda sú k dispozícii aj samostatne. Výnimkou sú nasledovné, ktoré jestvujú len ako položky knihy:

Titulná strana

- Položka vytvára titulnú stranu upravenú podľa želania užívateľa. Konfigurovať môžete text titulu, podnadpis a zápätie stránky. Medzi podnadpis a zápätie sa dá vložiť obrázok. Pre svoju konfigurovateľnosť sa táto položka môže použiť na tvorbu titulnej stránky pre celú knihu, ku kapitolám, alebo k jednotlivej položke.

Vlastný Text

- Táto položka poskytuje stránku s tromi odstavcami, z ktorých každý môže obsahovať vlastný text. Vzhľad textu sa dá nastaviť použitím vlastných užívateľských štýlov. Táto položka je určená pre epigrafy, venovanie, vysvetlivky, poznámky, atď.

#### Generátory kódu

Táto kategória obsahuje výstupy určené na ďalšie spracovanie inými programami. Súbory samy o sebe pred spracovaním iným programom nepodávajú zrozumiteľné informácie. Jediným v súčasnosti dostupným generátorom kódu v GRAMPSe je Graf vzťahov, ktorý vytvára popis grafu typu GraphViz.

Graf vzťahov vytvára komplexný graf vzťahov vo formáte GraphViz. Nástroj GraphViz `dot` dokáže graf transformovať do postscriptu, do jpeg, png, vrml, svg, a ďalších formátov. Nástroje GraphViz tools sú voľne dostupné na stránky GraphViz . Medzi špecifické možnosti tohto výstupu patria filter a počet uvažovaných generácií, ako aj niektoré nastavenia špecifické pre GraphViz týkajúce sa stránkovania, farby a podrobností grafu.

Ak sa nezaujímate o samotný kód GraphViz a chcete len vytvoriť grafický výstup, GRAMPS ho vytvorí za vás. Vyhľadajte Graf vzťahov v kategórii Grafické výstupy, rep-graph

#### Grafické výstupy

Grafické výstupy prezentujú informácie vo forme diagramov a grafov. Väčšina volieb je pre grafické výstupy spoločná, a preto bude popísaná iba raz na konci tejto časti. Tých niekoľko volieb, ktoré sú špecifické pre danú zostavu bude popísaných priamo pri popise danej výstupnej zostavy.

V súčasnosti GRAMPS poskytuje tieto grafické výstupy:

Graf predkov

- Zostava generuje graf osôb ktoré sú predkami aktívnej osoby. Medzi špecifické voľby patrí počet uvažovaných generácií, a formát zobrazovaných záznamov.

Graf predkov (nástenný)

- Je podobný ako Graf predkov. Má viacero volieb, užitočných pre generovanie rozsiahlych grafov vhodných ako plagát, alebo na stenu. Medzi voľbami je napr. schopnosť kompresie (na odstránenie prázdneho miesta), a možnosť zobraziť celý graf na jednu stránku. V tomto prípade sa obsah grafu úmerne zmenší.

Graf potomkov

- Tento výstup generuje graf osôb ktoré sú potomkami aktívnej osoby. Medzi jeho špecifické možnosti patrí formátovanie zobrazovaných vstupov.

Vejárový graf

- Tento výstup poskytuje graf v tvare vejára kde aktívna osoba je v strede, rodičia v najbližšom polkruhu, starí rodičia v ďalšom polkruhu atď., celkom pre päť generácií.

Graf vzťahov

- Tento výstup vytvára komplexný graf vzťahov vo formáte GraphViz, a potom ho prevádza do grafického výstupu za použitia nástroja GraphViz-u `dot`. Špecifické voľby pre tento výstup obsahujú filter, voľby dátumov a lokalít pri udalostiach, a možnosť pridávať URL a ID k jednotlivcom a rodinám. Ďalej existuje viacero volieb pre Graph-Viz týkajúcich sa stránkovania, farby, a podrobností grafu.

Štatistický graf

- Tento výstup dokáže zhromaždiť a zobraziť množstvo štatistických dát o vašej databáze. Medzi špecifické voľby patrí filter, metódy triedenia a dodatočné kritérium, založené na dátume narodenia a pohlaví pre zahrnutie do štatistiky. Tiež je možné nastaviť najmenší počet prvkov na vytvorenie stĺpcového grafu tak, aby pri menšom počte bol zostavený graf výsečový. Záložka Voľba grafu umožňuje označiť graf, ktorý sa má začleniť do vašej výstupnej zostavy.

Časový graf

- Táto výstupná zostava zobrazuje zoznam osôb a dĺžku ich života zobrazenú chronologicky usporiadanými úsečkami. Ďalšie možnosti sú filter, metóda triedenia, nadpis zostavy.

Spoločnými voľbami pre grafické výstupy sú názov výstupu, formát výstupu zvolený štýl, veľkosť a orientácia stránky. Výstupné zostavy sa môžu otvárať v predvolenej aplikácii.

Nastavenia pre zostavy sú trvalé, každá používa naposledy nastavené nastavenie

#### Textové výstupy

Textové výstupy zobrazujú žiadané informácie ako formátovaný text. Väčšina volieb je pre textové výstupy spoločná, a preto bude popísaná iba raz, na konci tejto časti. Voľby, ktoré sú špecifické pre daný výstup, budú popísané priamo v časti týkajúcej sa konkrétnej výstupnej zostavy.

V GRAMPSe sú k dispozícii nasledovné textové výstupné zostavy:

Zostava typu Ahnentafel

- V tejto zostave je uvedená aktívna osoba a jej/jeho predkovia spolu s ich vitálnymi údajmi. Osoby sú očíslované špeciálnym spôsobom, podľa štandardu známym ako Ahnentafel. Aktívnej osobe je priradené číslo 1. Jej otec a matka majú čísla 2 a 3. Pravidlo sa uplatňuje pre každú osobu smerom v generácii dozadu: otcovi rodičia majú čísla 4 a 5, matkini rodičia 6 a 7, otcovia majú vždy párne, a matky nepárne číslo. Takýmto spôsobom je zaručené, že osoba s číslom v strome N, má otca s číslom 2N a matku 2N+1.

Úplná zostava o jedincovi

- Táto zostava poskytuje zhrnutie pre jednotlivca, podobné ako súhrnná zostava. Výhodou tejto je voľba vlastného filtra. V závislosti od nastavenia filtra (len aktívne osoby, jeho alebo jej potomkovia alebo celá databáza), zostava môže obsahovať jeden alebo množstvo jednotlivých sumárov. Ďalšou možnosťou tejto zostavy je zahrnutie zdrojovej informácie do výpisu udalostí.

Celková zostava o predkoch

- Táto zostava vytvára celkový popis predkov aktívnej osoby. Výhodami tejto zostavy sú: prepracované rozvrhnutie, obrázky detí, súčasní a predchádzajúci manželia/manželky a uvádzanie zdrojov. Špecifické voľby: počet generácií smerom dozadu ktoré sa majú uvádzať, citovanie zdrojov áno/nie, delenie stránok medzi generáciami.

Zostava o potomkoch

- Tento výstup podáva stručný popis potomkov aktívnej osoby. Zvláštne voľby: počet generácií smerom dopredu.

Podrobná zostava o predkoch

- Táto zostava podrobne popisuje predkov aktívnej osoby. Obsahuje základné údaje o živote (narodenie a úmrtie), ako aj o manželstve. Zvláštne voľby: nastavenie počtu generácií smerom dozadu ktoré sa budú uvádzať, ako aj množstvo volieb týkajúcich sa presného obsahu ktorý sa má zahrnúť do zostavy.

Podrobná zostava o potomkoch

- Táto zostava podrobne popisuje potomkov aktívnej osoby. Obsahuje základné údaje o živote (narodenie a úmrtie), ako aj o manželstve. Zvláštne voľby: nastavenie počtu generácií smerom dopredu.

Zostava o predkoch v štýle FTM

- Táto zostava vytvára zostavu o potomkoch podobnú ako vytvára program Family Tree Maker (tm). Podrobne popisuje aktívnu osobu a jej potomkov. Obsahuje základné údaje o živote a manželstve, deti, poznámky. Zvláštne voľby: nastavenie počtu generácií smerom dozadu.

Zostava o potomkoch v štýle FTM

- Táto zostava vytvára zostavu o potomkoch podobnú ako vytvára program Family Tree Maker (tm). Podrobne popisuje aktívnu osobu a jej potomkov. Obsahuje základné údaje o živote a manželstve, deti, poznámky. Zvláštne voľby: nastavenie počtu generácií smerom dopredu.

Spoločná zostava rodiny

- Vytvára spoločnú zostavu rodiny s informáciami o rodičoch a ich deťoch. Zvláštna voľba: manžel/ka (je k dispozícii len v prípade, že aktívna osoba má viac manželov/manželiek).

Sumár pre jednotlivca

- Táto zostava poskytuje podrobné zhrnutie o aktívnej osobe. Zostava zahrňuje všetky fakty, ktoré sú v databáze známe o danej osobe.

Spoločnými voľbami pre textové výstupy sú: názov výstupného súboru, výstupný formát, zvolený štýl, veľkosť a orientácia stránky. HTML zostavy nemajú informáciu o stránke. Namiesto toho je medzi voľbami HTML výber šablóny HTML ktorú obsahuje GRAMPS, alebo vlastnej, vami definovanej. Zostavy sa môžu tiež nastaviť tak, aby sa otvárali ihneď v predvolenej aplikácii.

Nastavenia pre zostavy sú trvalé, každá používa naposledy nastavené nastavenie

#### Výstupy na prehliadanie

Výstupy na prehliadanie sú celkové zhrnutia informácií databázy, určené pre priame prehliadanie na obrazovke. Bežne sú v GRAMPSe dostupné tieto:

Počet predkov

- Zobrazí sa počet predkov aktívnej osoby.

Sumárna informácia o databáze

- Zobrazuje celkovú štatistiku týkajúcu sa počtu jednotlivcov každého pohlavia, rôzne, aj nekompletné štatistiky o údajoch, ako aj štatistiky o rodine a médiách.

#### Web stránka

Jediný dostupný výstup v tejto kategórii je zostava typu Popisná web stránka. Vytvára web stránky (t.j. súbor prepojených web stránok) pre vybraných jedincov.

##### Popisná web stránka

Úvod

- Prvý raz bol generátor web stránok uvedený vo verzii GRAMPS 2.0.6. Nový generátor v porovnaní s predchádzajúcim poskytuje oveľa viac funkcií. Na úpravu stránok sa namiesto HTML šablón používajú CSS štýly.

  Teraz sa sa o každej osobe, ako aj o zdrojoch, lokalitách, a mediálnych objektoch zobrazuje viac informácií. Na doplnenie informácií, napríklad o histórii rodiny, je možné pridať úvodné stránky.

Voľba výstupu

- Genealogické záznamy produkujú množstvo súborov. Niektoré web servery nezvládajú dobre veľký počet súborov uložených v jednom adresári. Generátor popisných stránok sa snaží udržať množstvo súborov pripadajúcich na jeden adresár na zvládnuteľnom počte. Pre tento účel sa vytvára hierarchické usporiadanie adresárov. Generované názvy súborov nie sú intuitívne, ale sú pre každú osobu unikátne. Pri opakovanom spustení funkcia vygeneruje identické názvy súborov, čím sa prípadná výmena súboru uľahčí.

  Výstupné súbory sa zapisujú do určeného adresára. Kvôli počtu vytváraných súborov a adresárov môže byť ich umiestnenie na externý web komplikované. Na uľahčenie tejto úlohy môžete priamo vytvoriť tar.gz súbor určený pre upload. Tento formát je potrebné použiť aj v prípade, ak by ste chceli využiť bezplatné umiestnenie vašich stránok na GRAMPS web hosting site.

  Na vytvorenie gzipovaného archívu zvoľte Uložiť web stránky do .tar.gz archívu.

Filtrovanie

- Podobne ako pri predchádzajúcom generátore web stránok a ako pri ostatných zostavách GRAMPSu, obsah výstupov môžete ovplyvniť voľbou filtra. K dispozícii je niekoľko hotových filtrov, prípadne na vytvorenie vlastného môžete použiť nástroj Editor užívateľských filtrov.

  Do výstupu bude zaradená každá osoba vyhovujúca filtru s výnimkou tých, ktoré boli vylúčené použitím pravidiel ochraňujúcich súkromie. Prednastavený filter zaradí všetky osoby z databázy.

Použitie štýlov

- V GRAMPSe je 6 prednastavených štýlov pre vašu web stránku. Každý z nich dodá vašim stránkam unikátny vzhľad. Vygenerovaný štýl sa nazýva `narrative.css`. Pre pokročilejšie užívateľské nastavenia stránok môžete tento súbor ďalej upravovať.

  Ak vykonáte zmeny štýlu, musíte si uvedomiť, že opakovaným generovaním stránok do rovnakého výstupného adresára sa zmeny prepíšu. Aby sa vám to nestalo, skontrolujte, že ste zvolili pre nasledovné generovanie voľbu 'Nepoužiť štýl'

Kódovanie znakov

- Základná znaková sada GRAMPSu pre HTML stránky, zodpovedajúca jeho rozsiahlym možnostiam lokalizácie je UTF-8, čím je zaistená podpora prakticky všetkých znakov.

  Apache web server býva niekedy nesprávne nakonfigurovaný a nerešpektuje označenie znakovej sady špecifikovanej v HTML stránke. Toto prináša problémy so znakmi UTF-8 generovaným aplikáciou GRAMPS a spôsobuje, že sa na obrazovke zobrazia nesprávne.

  Ak je takto zle nakonfigurovaný aj váš web server a Vy nemáte právo opraviť jeho konfiguráciu, môžete to riešiť tak, že prepíšete východziu znakovú sadu na takú, ktorú akceptuje váš web server.

Označenie Copyrightu

- Vaše dáta sú chránené medzinárodnými autorskými právami. Vlastníkom dát ste Vy, na ich použitie musia ľudia dostať vaše povolenie. V genealógii naproti tomu je spoločným ideálom zdieľanie dát. Preto možno budete chcieť poskytnúť užívateľovi viac práv.

  V GRAMPSe je síce predvolené nastavenie uvádzajúce, že všetky práva sú chránené, dávame vám ale na zváženie zverejňovať vaše stránky podľa niektorej z licencií typu 'Create Commons'. Pri takejto licencii poskytujete užívateľovi určité práva na použitie vašich dát bez toho, aby vás musel priamo kontaktovať so žiadosťou o povolenie.

  Pre ďalšie informácie viď stránky Creative Commons.

Voľby generovania stránky

- Generátor web stránok môže naviac vytvoriť tri doplnkové stránky. Domovská stránka je tá, na ktorej sa zobrazí obrázok a text podľa vášho výberu. Túto stránku umožníte voľbou 'Mediálny Objekt' z menu Domáca stránka/Pozn.ID na záložke Generovanie web stránok. Ak Mediálny Objekt obsahuje obrázok, tento sa zobrazí v hornej časti stránky. Ak Mediálny Objekt obsahuje poznámku, text poznámky sa použije ako text na stránke. Druhá, úvodná stránka sa správa podobne. Stačí len zvoliť Mediálny Objekt v menu Úvodná stránka/Pozn.ID.

  Ak sa rozhodnete vložiť stránku s kontaktami, zobrazí sa informácia o bádateľovi uložená v databáze, spolu s informáciami v menu Kontakt na publikujúceho/Pozn.ID. Zvážte, a buďte zdržanlivý(á) pri použití tejto stránky ak považujete vaše kontaktné informácie za súkromné.

Ochrana súkromia

- Ochrana osobných informácií je závažným problémom webu v súčasnosti. GRAMPS sa snaží poskytnúť prostriedky na kontrolu prezentovaných informácií.

  GRAMPS poskytuje dve možnosti kontroly nad vašimi informáciami. Ak označíte voľbu Nevkladať záznamy označené ako privátne, žiadne dáta s týmto označením sa nezobrazia na generovaných stránkach. Ak označíte voľbu Obmedziť informácie o žijúcich osobách, GRAMPS sa pokúsi určiť ktorí ľudia sú pravdepodobne žijúci a vypustí ich z databázy. V niektorých krajinách existujú zákony určujúce konkrétny počet rokov, ktorý musí uplynúť od smrti osoby na to, aby bolo možné informácie zverejňovať. Voľba Doba ochrany dát od úmrtia osoby sa používa na zadanie počtu rokov ktoré musia uplynúť od úmrtia aby bolo možné informácie zverejniť.

  Uvedomte si prosím, že zodpovednosť za všetky informácie na stránkach a za ochranu súkromia je na vás. GRAMPS nemôže byť braný na zodpovednosť za nijaké otázky týkajúce sa ochrany osobných informácií.

Doplnenie vašich stránok vlastným kódom

- Ak sa nezaujímate o ďalšie úpravy vašich stránok, môžete nasledujúcu pasáž preskočiť.

  Predchádzajúci web generátor umožňoval ďalej upravovať vaše stránky pomocou šablón HTML. Dáta sa v zápise kódu nahrádzali markermi.

  Ukázalo sa, že táto metóda nie je pre väčšinu užívateľov praktická. Generátor popisných stránok uvádza jednoduchší mechanizmus. Na záložke Generovanie stránky môžete zadať text (včít. kódu HTML) ktorý bude vložený do každej stránky osobitne ako záhlavie a ako zápätie stránky.

  Na vytvorenie takéhoto kódu potrebujete vytvoriť nejaký Mediálny Objekt ktorý bude označený ako interná poznámka. Vytvoríte ho tak, že v pohľade Médiá pridáte nový Mediálny Objekt, a vyberiete voľbu interná poznámka. Potom zadáte váš HTML kód.

  Aby ste tento kód z interných poznámok dostali na web stránky, zvoľte patričné mediálne objekty z menu HTML užívateľská hlavička a HTML užívateľské zápätie. Na stránky budú pridané dva separátory - užívateľská hlavička a zápätie. Do stránky bude vložený zodpovedajúci HTML kód spolu s div. markermi. Váš štýl môžete ďalej upravovať formátovaním a určením polohy týchto sekcií.

### Používanie nástrojov

Nástroje GRAMPSu umožňujú vykonávanie rôznych typov analýz vašich genealogických údajov. V zásade neposkytujú výstup vo forme výtlačkov alebo súborov. Namiesto toho poskytujú výstup na obrazovku, ktorý je bádateľovi okamžite k dispozícii. Ak je to však potrebné, môžete výsledky použitia nástroja uložiť do súboru. V porovnaní s iným genealogickým software, nástroje sú jednou z najsilnejších stránok GRAMPSu.

K nástrojom sa dostanete z menu voľbou Nástroje `Výber nástroja` `Konkrétny nástroj`. Prípadne môžete prechádzať kompletnou ponukou nástrojov, spolu s ich stručným popisom v dialógu Výber nástroja, ktorý vyvoláte kliknutím na ikonu Nástroje na nástrojovej lište.

#### Analýza a skúmanie

Táto časť obsahuje nástroje na analýzu a skúmanie databázy bez toho, aby ju zmenili. V súčasnosti sú v GRAMPSe k dispozícii nasledujúce nástroje:

Porovnať jednotlivé udalosti

- Tento nástroj porovnáva udalosti vo vybranej skupine osôb. Osoby pre toto porovnanie sa vyberajú pomocou vlastných užívateľských filtrov. Filtre môžete vytvárať v Editore užívateľských filtrov (viď tools-util-cfe) ktorý sa vyvolá kliknutím na tlačítko Editor užívateľských filtrov. Výsledná tabuľka ktorú poskytne tento nástroj sa môže uložiť ako súbor tabuľkového procesora.

Interaktívny prehliadač potomkov

- Tento nástroj vytvára strom, v koreni ktorého je aktívna osoba. Deti sa vetvia z rodičov obvyklým spôsobom. Nástroj sa používa pre rýchly náhľad na potomkov osoby.

  Dvojklik na bod vetvenia stromu vyvolá dialóg Editovať údaje osoby, umožňujúci prezerať alebo upravovať údaje o osobe.

#### Spracovanie databázy

Táto časť obsahuje nástroje na úpravu databázy. Nástroje z tejto časti sa najčastejšie používajú na vyhľadávanie a opravu chýb. Bežne sú v GRAMPS dostupné tieto nástroje:

S výnimkou automatických opráv uskutočňovaných nástrojom Skontrolovať a opraviť databázu sa zmeny vykonajú len potom, ako ich výslovne odsúhlasíte.

Skontrolovať a opraviť databázu

- Nástroj kontroluje databázu na možné problémy týkajúce sa integrity, pričom tam kde je to možné, opravuje zistené závady. Kontroluje hlavne:

  - Prerušené rodinné väzby. Sú to prípady, v ktorých záznam osoby odkazuje na rodinu, zatiaľ čo rodinný záznam túto osobu neuvádza, a naopak.

  - Chýbajúce mediálne objekty. Sú to tie mediálne objekty, na súbory ktorých je v databáze odkaz, ale v databáze neexistujú. Môže sa to stať vtedy, keď je súbor náhodne vymazaný, premenovaný alebo presunutý na iné miesto.

  - Prázdne rodiny. Sú to tie záznamy o rodine, ktoré ako svojho člena neuvádzajú nikoho.

  - Vzťah rodičov. Kontroluje všetky rodiny a preveruje, aby otec a matka neboli vymenení. Kontroluje tiež, či rodičia sú opačného pohlavia. V prípade zistenia rovnakého pohlavia je ich vzťah premenovaný na "Partneri".

Vybrať informácie z mena

- Tento nástroj prehľadáva celú databázu a pokúša sa vybrať tituly a prezývky, ktoré boli prípadne vložené do poľa Krstné meno osoby. Ak je možné vybrať takúto informáciu, kandidáti na opravu sa zobrazia v tabuľke. Vy sa potom môžete rozhodnúť, ktoré sa majú opraviť podľa návrhu, a ktoré nie.

Nájsť prípadné duplicity osôb

- Nástroj prehľadá celú databázu a hľadá záznamy, ktoré by mohli označovať tú istú osobu.

Opraviť zápis veľkého písmena priezviska

- Nástroj prehľadá celú databázu a pokúsi sa opraviť chybu v písaní veľkého písmena priezviska. Účelom je mať konvenčný zápis: veľké prvé písmeno a zvyšok mena malým. Ak sa zistí odchýlka od tohto pravidla, kandidáti na opravu sa zobrazia v tabuľke. Vy sa potom môžete rozhodnúť, ktoré sa majú opraviť podľa návrhu, a ktoré nie.

Premenovať typy osobných udalostí

- Umožňuje premenovať všetky udalosti daného typu na iné.

Zmeniť poradie ID GRAMPSu

- Tento nástroj zmení poradie ID v GRAMPSe podľa základného nastavenia GRAMPSu.

#### Utility

Táto časť obsahuje nástroje, ktoré vám umožnia vykonanie jednej operácie na časti dát. Výsledok je možné do databázy uložiť, ale vaše dáta ostávajú nezmenené. V GRAMPSe sú k dispozícii tieto utility:

##### Editor užívateľských filtrov

Editor užívateľských filtrov vytvára užívateľské filtre ktoré sa môžu použiť na selekciu osôb v zostavách, exportoch, a iných nástrojoch a utilitách. Je to veľmi výkonný nástroj genealogickej analýzy.

Pri ich spustení sa objaví dialóg Filtre definované užívateľom, ktorý ukáže zoznam všetkých existujúcich a vami predtým definovaných filtrov, pokiaľ nejaké existujú. Na definovanie nového kliknite na tlačítko Pridať.... Potom, ako budete mať navrhnuté svoje filtre, môžete editovať, testovať a vymazávať zvolené filtre použitím zodpovedajúcich tlačítok Editovať..., Test..., a Zmazať. Všetky filtre zobrazené v zozname sa automaticky uložia spolu s databázou, a budú dostupné pre nasledujúce použitie v GRAMPSe.

Zmeny vykonané na filtroch nadobudnú účinnosť po kliknutí na tlačítko Použiť a zavrieť.

Kliknutím na tlačítko Pridať... sa vyvolá nasledujúci dialóg Definovať filter:

###### Dialóg definovať filter

Ukazuje dialóg pre definovanie filtra.

Zadajte názov vášho nového filtra do textového poľa Meno. Ľubovoľný komentár, ktorý vám v budúcnosti pomôže filter identifikovať, zapíšte do poľa Komentár. Pridajte všetky pravidlá, ktoré chcete aby filter používal do poľa Zoznam pravidiel, pomocou tlačítka Pridať.... Ak má filter viac ako jedno pravidlo, vyberte jedno z Možnosti pravidla. Toto vám umožní zvoliť, či sa majú uplatniť všetky pravidlá, len jedno, alebo iba jedno na to, aby filter mohol generovať zhodu. Ak má váš filter iba jedno pravidlo táto voľba nebude mať nijaký účinok.

Na invertovanie pravidla filtra zaškrtnite Ukázať hodnoty nevyhovujúce pravidlám filtra. (Napríklad invertovanie pravidla "má spoločného predka s I1" bude vyhovovať pre každého, kto s danou osobou nemá spoločného predka).

Kliknutie na tlačítko Pridať... vyvolá nasledujúci dialóg Pridať pravidlo:

###### Dialóg Pridať pravidlo

Ukazuje dialóg pre pridanie pravidla.

Panel na ľavej strane zobrazuje pravidlá filtra, ktoré sú k dispozícii, usporiadané podľa kategórií do rozvinuteľného stromu. Podrobnejší popis pravidla prináša append-filtref. Rozbalenie/zbalenie patričnej kategórie sa vykoná kliknutím na šipky. Zo stromu vyberte pravidlo kliknutím na jeho názov. Pravý panel zobrazuje názov, popis a hodnoty aktuálne zvoleného pravidla. Ak vám vyhovuje zvolené pravidlo a jeho hodnoty, kliknite na tlačítko OK, aby ste toto pravidlo pridali do filtra, ktorý práve editujete. Pridanie pravidla do filtra zrušíte kliknutím na tlačítko Zrušiť.

Váš predtým vytvorený filter môže byť použitý ako pravidlo do ďalšieho filtra. To poskytuje temer neobmedzenú flexibilitu vo vytváraní výberových kritérií "šitých na mieru" neskôr použiteľných pre väčšinu exportov, výstupných zostáv a pre niektoré nástroje (napr. na porovnávanie jednotlivých udalostí).

##### Poznámkový blok

Tento nástroj poskytuje dočasný priestor na ukladanie záznamov databázy, ktoré sa majú niekde znovu využiť. Skrátka je to istý druh funkcie skopíruj-prilep ktorá je z textových objektov rozšírená aj na ostatné druhy záznamov, ktoré GRAMPS používa.

V nástroji Poznámkový blok sa veľmi intenzívne využíva technika ťahaj-a-pusť.

Na vyvolanie funkcie Poznámkový blok zvoľte buď Nástroje Utility Pozn.blok alebo kliknite na tlačítko Pozn.blok v nástrojovej lište. Otvorí sa toto okno:

###### Nástroj Poznámkový blok

Ukazuje nástroj pozn.blok.

Pozn. blok sa dá použiť pre adresy, atribúty (osobné aj rodinné), údaje o udalostiach (osobných aj rodinných), mená, odkazy na mediálne objekty, odkazy na zdroje, URL www adresy, a samozrejme poznámky a komentáre. Na dočasné uchovanie ktoréhokoľvek z týchto záznamov pretiahnite do pozn.bloku myšou záznam z konkrétneho dialógu. Ak ho potrebujete znovu niekde použiť, pretiahnite ho z bloku na patričné miesto do editora, napr. záložky adresy, atribúty, atď.

Niektoré objekty majú na ľavej strane ikonky link. To indikuje, že pretiahnutím takejto voľby myšou vznikne odkaz na existujúci objekt, nie kópia samotného objektu.

Napríklad mediálny objekt nebude skopírovaný. Namiesto toho sa vytvorí odkaz na existujúci mediálny objekt, ktorý sa ukáže ako položka v lokálnej galérii.

V pozn.bloku poznámky ostávajú počas jedného otvorenia aplikácie GRAMPS. Zatvorením okna sa vložené záznamy nestratia, ale po zatvorení GRAMPSu áno.

##### Ďalšie nástroje

Generovať kódy SoundEx

- Táto utilita generuje kódy SoundEx pre mená osôb v databáze. Pre ďalšie podrobnosti o Indexovacom systéme SoundEx navštívte prosím NARA Soundex Indexing page.

Kalkulátor vzťahov

- Táto utilita vypočítava a zobrazuje vzťah ktorejkoľvek osoby k aktívnej osobe.

Overiť databázu

- Utilita vám umožní overiť databázu na základe vami zadaných kritérií.

  ###### Rozdiel medzi nástrojom Overiť..., a predtým popísaným nástrojom Skontrolovať

  Nástroj "Skontrolovať..." zisťuje nekonzistenciu údajov v databázovej štruktúre. Nástroj "Overiť..." zase zisťuje záznamy, ktoré nevyhovujú vašim vlastným kritériám.

  Napríklad, mohli by ste sa chcieť uistiť o tom, že nikto vo vašej databáze nemal vo veku 98 rokov deti. Na základe zdravého úsudku by takýto záznam bol chybný. Nie je to pritom chyba konzistencie dát databázy. Okrem toho, niekto by predsa mohol mať dieťa vo veku 98 rokov (aj keď sa to sotva stane). Nástroj Overiť zobrazí všetko, čo narúša vami stanovené kritériá, aby ste mohli skontrolovať či záznam obsahuje chybu, alebo nie. Konečné rozhodnutie je na vás.

## Nastavenia

### Preferencie

Väčšina nastavení GRAMPSu sa vykonáva prostredníctvom dialógu Preferencie. Na jeho otvorenie zvoľte Editovať Preferencie....

#### Dialóg Preferencie

Zobrazuje dialóg Preferencie.

Záložky na hornej strane zobrazujú kategórie ponúkaných volieb.

#### Všeobecné

Táto kategória obsahuje nastavenia týkajúce sa všeobecnej činnosti programu. Má nasledujúce voľby:

Automaticky otvoriť naposledy použitú databázu

- Zaškrtnite toto políčko ak chcete aby sa pri štarte automaticky otvorila naposledy použitá databáza.

Pridať pri importe predvolený zdroj

- Táto voľba má vplyv na import dát. Ak je nastavená, každá z importovaných položiek bude obsahovať odkaz na zdroj.

  Pripájanie údaja o predvolenom zdroji môže výrazne spomaľovať import dát.

Zapnúť kontrolu pravopisu

- Táto voľba riadi zapnutie a vypnutie kontroly pravopisu pre poznámky. Aby bola účinná, musí byť spustený gtkspell.

Zobraziť Tip dňa

- Táto voľba riadi zapnutie vypnutie zobrazenia Tipu Dňa pri štarte.

Pohľad Vzťahy

- Táto voľba zapína a vypína tieňovanie v pohľade Vzťahy. Ak je zapnutá, informácie budú mať tieňované pozadie.

Povoliť transakcie databázy

- Táto voľba zapína a vypína povolenie transakcií pri operáciách databázy.

  Zvážte používanie tejto voľby. Prednastavený stav je taký že transakcie sú povolené. Zlepšuje to výkon databázy a chráni jej integritu. Ale v prípade, že váš systém používa jazyk Python nižšej verzie ako 2.5, databáza sa nebude dať preniesť na iný počítač. Ak budete chcieť preniesť dáta na iný počítač, exportujte ich do formátu GRAMPS XML. Ak voľbu nepovolíte, databáza bude prenosná, s možným rizikom problémov s integritou databázy.

#### Zobrazenie

Táto kategória obsahuje nastavenia pre zobrazovanie dát. Má tieto voľby:

Formát dátumu

- Táto voľba riadi zobrazovanie dátumov K dispozícii je viacero formátov, v závislosti od nastavenia vášho locale.

Dopĺňanie priezviska

- Táto voľba má vplyv na priezvisko dieťaťa pri jeho zapisovaní do databázy.

  Táto voľba má vplyv len na priezvisko, ktoré GRAMPS na začiatku ponúka pri otvorení dialógu Editovať údaje osoby. Toto meno môžete upraviť akokoľvek vám to vyhovuje. Voľbu nastavte na text, ktorý používate najčastejšie, čo vám ušetrí hromadu písania na klávesnici.

  Ak je zvolené Žiadne, aplikácia sa nebude snažiť uhádnuť priezvisko. Voľba Priezvisko otca spôsobí, že sa použije priezvisko otca. Voľba Kombinácia priezvisk matky a otca použije priezvisko otca, za ktorým nasleduje meno matky. A nakoniec islandský štýl použije otcovo meno, za ktorým nasleduje prípona "sson" (napr. meno syna Edwina bude odhadované ako Edwinsson).

Stavová lišta

- Táto voľba riadi zobrazovanie informácií v stavovej lište. Môže to byť meno a ID GRAMPsu aktívnej osoby, alebo vzťah aktívnej osoby a východzej osoby.

Zobrazovať text s tlačítkami bočného panela

- Táto voľba ovplyvňuje to, či sa vedľa ikon bočného panela má zobraziť popis. Účinok sa prejaví pri nasledujúcom štarte programu.

#### Zobrazenie mien

Táto kategória obsahuje preferencie týkajúce sa zobrazovania mien. V GRAMPSe sú dva formáty: predefinované a definované užívateľom. Predefinované sú tieto:

- Priezvisko, Krstné meno po otcovi

- Krstné meno Priezvisko

- Po otcovi, Krstné meno

- Krstné meno

V prípade že predefinované formáty nevyhovujú, je možné definovať formát vlastný.

Formát zobrazenia

- Formát mena použitý v systéme vyberiete z tohoto zoznamu, v ktorom sú uvedené ako predefinované, tak vlastné formáty, (ak nejaké existujú).

  Okrem globálneho nastavenia GRAMPS umožňuje individuálne zvoliť formát zobrazenia mena pre každé meno, cez dialóg Editor mena (viď adv-an).

Podrobnosti o užívateľskom formáte

- Otvára dialóg pre nastavovanie užívateľských formátov.

  Užívateľské formáty zobrazovania mena sú uložené v každej databáze. Preto pred otvorením databázy je voľba Vlastné nastavenie ·nedostupná.

  Pridať

- Otvorí okno Editor formátu mena a umožní definovať nový užívateľský formát.

Odstrániť

- Vymaže zvolený užívateľský formát zobrazenia.

Editovať

- Otvára okno Editor formátu mena na úpravu zvoleného formátu.

##### Dialóg Editor mien

Pomocou tohoto editora sa vytvárajú nové, a upravujú existujúce formáty.

Názov formátu

- Názov formátu definovaného užívateľom môže byť akýkoľvek reťazec, používa sa len na rozlíšenie medzi formátmi v zozname Formát zobrazenia.

Voľby formátu

- Tu je definovaný aktuálny formát za použitia špeciálnych znakov pre formátovanie. Pred a za týmito znakmi sú povolené akékoľvek iné znaky či reťazce. Napr.: `"(%t) %L, %f"` zobrazí `"(Dr.) SMITH, Edwin"`. Znaky pre formátovanie sú:

  Znak | Meno | Znak | Meno
  %f | Krstné meno | %F | KRSTNÉ MENO
  %l | Priezvisko | %L | PRIEZVISKO
  %t | Titul | %T | TITUL
  %p | Prefix | %P | PREDPONA
  %s | Prípona | %S | PRÍPONA
  %c | Používané meno | %C | POUŽÍVANÉ MENO
  %y | Po otcovi | %Y | PO OTCOVI

Príklad

- Ukáže dynamický príklad toho, ako bude meno zobrazené za použitia aktuálneho reťazca pre Formát.

Voľby formátu-podrobnosti

- Ukáže popis špeciálnych znakov pre formátovanie.

#### Formát ID

Táto kategória obsahuje preferencie pre automatické generovanie ID GRAMPSu.

ID prefixy sa riadia konvenciami pre formátovanie ktoré sú bežné v jazyku C, Python a iných programovacích jazykoch. Napr. %04d je typ integer doplnený nulami na celkovo 4 číslice. Ak chcete aby ID boli rozmeru 1, 2, 3, atď., nastavte parameter formátu na %d.

Osoba

- Poskytuje šablónu na generovanie ID osoby.

Rodina

- Poskytuje šablónu na generovanie ID rodiny.

Lokalita

- Poskytne šablónu na generovanie ID lokality.

Zdroje

- Poskytne šablónu na generovanie ID zdroja.

Mediálny objekt

- Poskytne šablónu na generovanie ID Mediálneho objektu.

Udalosť

- Poskytne šablónu na generovanie ID udalosti.

Archív

- Poskytne šablónu na generovanie ID archívu.

#### Upozornenia

Riadi zobrazovanie varovaní a umožní ich opakované zobrazenie, ak bolo predtým vypnuté.

#### Informácia o bádateľovi

Zapíšte vaše osobné údaje do zodpovedajúcich políčok na zápis textu. Aj keď GRAMPS žiada informácie o vás, použijú sa len na to, aby GRAMPS mohol vytvárať platné výstupné súbory GEDCOM. Totiž aby bol súbor GEDCOM platný, musí obsahovať informáciu o tom, kým bol vytvorený. Môžete sa rozhodnúť nevyplňovať ich, ale žiadne z vami exportovaných GEDCOM súborov nebudú platné.

#### Farby markera

Nastavuje farebné zvýrazňovanie položiek v zozname osôb, ak bol marker nastavený na osobu.

### Iné nastavenia

Okrem dialógu Preferencie sú v GRAMPSe k dispozícii ďalšie nastavenia. Boli z rôznych dôvodov sprístupnené tak, ako uvádzame nižšie.

Nastavenie stĺpcov

- Stĺpce v zobrazení zoznamov je možné pridávať, odoberať, alebo nanovo usporiadať v dialógu Dialóg pre nastavenie stĺpcov, viď column-editor-fig. V pohľade sa zobrazia len označené stĺpce. Ak chcete ich poradie zmeniť, stačí premiestniť stĺpec myšou na želané miesto vo vnútri editora. Kliknutím na OK sa potvrdia a uskutočnia zmeny v patričnom pohľade. Na vyvolanie dialógu Nastavenie stĺpca zvoľte Editovať Nastavenie stĺpca.

  Nastavenie stĺpca existuje a funguje rovnako vo všetkých pohľadoch. Konkrétne, je v pohľadoch Osoby, Rodina (zoznam detí), Zdroje, Lokality a Médiá.

Nastavenie východzej osoby

- Východzia osoba je tá ktorá sa stane aktívnou pri otvorení databázy, po kliknutí na tlačítko Domov , alebo po zvolení položky menu Domov buď z menu Ísť , alebo po kliknutí pravým tlačítkom do kontextového menu.

  Na nastavenie nejakej osoby za východziu, nastavte ju najprv ako aktívnu, a potom zvoľte Editovať Nastaviť východziu osobu.

Nastavenie prvkov prehliadania

- To, či nástrojová lišta, bočný panel, alebo filter (len pohľad Osoby) budú zobrazené v hlavnom okne, nastavíte v menu Pohľad.

### Pokročilé nastavenia

Obsah tejto časti je mimo oblasť záujmu bežného užívateľa GRAMPSu. Ak budete ladiť nastavenia na tejto úrovni riskujete, že poškodíte svoju inštaláciu GRAMPSu. Buďte opatrní. VAROVALI SME VÁS!

GRAMPS prednostne ukladá svoje nastavenia použitím systému gconf2 . Všetky nastavenia v tejto verzii GRAMPSu sú uložené v podadresároch pod názvom `/apps/gramps/` v gconf2. Jednotlivé nastavenia sa dajú vykonať buď cez nástroj príkazového riadku `gconftool-2`, alebo nástroja GUI `gconf-editor.`

Všetky voľby sú zdokumentované a tam, kde je to vhodné, sa využíva mechanizmus notifikácie. Preto obnovenie nastavení z prostredia mimo aplikácie GRAMPS by malo spôsobiť tiež updatovanie GRAMPSu v reálnom čase bez nutnosti reštartu.

## Často kladené otázky

Táto príloha obsahuje zoznam otázok, často sa objavujúcich v diskusiách konferencií. Zoznam nie je v žiadnom prípade vyčerpávajúci. Ak si želáte do zoznamu pridať otázku/odpoveď, pošlite prosím váš návrh emailom do gramps-devel@lists.sf.net

Čo je GRAMPS?

- GRAMPS je programový systém pre vedenie genealogického výskumu a analýzy (Genealogical Research and Analysis Management Program System). Inými slovami, je to osobný genealogický program ktorý umožňuje uchovávanie, editovanie a skúmanie genealogických údajov pomocou počítača.

Kde ho môžem získať a koľko stojí ?

- GRAMPS si môžete zadarmo stiahnuť z http://sf.net/projects/gramps. GRAMPS je projekt typu Open Source, publikovaný pod licenciou GNU General Public License. Máte k dispozícii plný prístup k zdrojovému kódu, a program i zdrojový kód môžete voľne distribuovať.

Pracuje pod Windows (tm)?

- Nie. GRAMPS používa knižnice GTK a GNOME. I keď GTK knižnice už boli portované pre Windows, nie je tomu tak s knižnicami GNOME. Nevylučujeme, že sa to v budúcnosti nezmení.

Pracuje v OS MAC ?

- V projekte Fink boli portované niektoré zo starších verzií GRAMPSu na OSX (tm). Port pre Mac OSX nie je projektom GRAMPS priamo podporovaný, predovšetkým preto, lebo žiaden z vývojárov GRAMPSu nepoužíva Mac OSX, a pretože OSX nie je Free Software.

  Táto verzia GRAMPS (2.2.0) zrejme ešte nebola portovaná projektom Fink. Kvôli ďalším podrobnostiam prosím kontaktujte Fink projekt.

  Mimo projektu Fink niektorí užívatelia boli úspešní pri používaní DarwinPorts.

Pracuje pod KDE?

- Áno, ak sú nainštalované požadované knižnice GNOME.

Musím mať naozaj nainštalovaný GNOME ?

- Áno, ale nemusíte použivať GNOME desktop.

Ktorú verziu GNOME potrebujem ?

- Táto verzia grampsu vyžaduje GNOME 2.8.0 alebo vyššie. Predošlé verzie zo série 1.0.x vyžadovali GNOME 2.0.

Je GRAMPS kompatibilný s ostatným genealogickým software?

- GRAMPS vynakladá všetko úsilie na zachovaní kompatibility s GEDCOM, ktorý je všeobecným štandardom pre záznam genealogických informácií. Máme filtre pre import a export, ktoré umožňujú, aby GRAMPS čítal a zapisoval súbory GEDCOM.

  Je však treba vedieť, že štandard GEDCOM je zavedený dosť nedôsledne - skoro každý genealogický software používa svoju vlastnú "odnož" GEDCOMu. Filtre pre import/export môžu byť vytvorené veľmi rýchlo po tom, ako sa o novej verzii dozvieme. Na to, aby sme sa o týchto neznámych odnožiach dozvedeli, potrebujeme reakcie od našich užívateľov. Informujte nás prosím o všetkých verziách GEDCOM ktoré GRAMPS nepodporuje, a my sa vynasnažíme, aby ich podporoval!

Dokáže GRAMPS čítať súbory vytvorené pomocou iných genealogický programov?

- Viď vyššie.

Zapisuje GRAMPS súbory tak, aby ich mohli ostatné genealogické programy čítať?

- Viď vyššie.

Dokáže GRAMPS vytlačiť genealogický strom mojej rodiny?

- Áno. Názory na to, čo vlastne genealogický strom je, sa rôznia. Niektorí sa domnievajú, že je to graf začínajúci vzdialeným predkom, ktorý ukazuje všetkých jeho/jej potomkov a ich rodiny. Iní si myslia, že by to mal byť graf smerujúci od danej osoby späť do minulosti, uvádzajúci predkov a ich rodiny. Ďalší zase majú na mysli tabuľku, textovú správu, atď.

  GRAMPS môže vytvoriť ktorýkoľvek z horeuvedených výstupov, a mnoho iných grafov a správ. Mimo toho, architektúra zásuvných modulov-pluginov vám (užívateľom) umožňuje vytvárať vlastné moduly, ktorými môžu byť nové zostavy, grafy, alebo nástroje používané pri výskume.

Aké sú výstupné formáty zostáv aplikácie GRAMPS ?

- Textové správy sú k dispozícií vo formátoch HTML, PDF, AbiWord, KWord, LaTeX, RTF, a OpenOffice. Grafické výstupy (grafy a schémy) sú vo formátoch PostScript, PDF, SVG, OpenOffice, a GraphViz.

Je GRAMPS použiteľný pre internet?

- GRAMPS môže ukladať www adresy a nasmerovať na ne váš www prehliadač. Môže importovať dáta, ktoré si stiahnete z Internetu. Dokáže exportovať dáta, ktoré môžete posielať na Internet. GRAMPS pozná štandardné súborové formáty, bežne používané na Internete (napr. obrazové JPEG, PNG, a GIF, zvukové MP3, OGG, a WAV, video QuickTime, MPEG, a AVI, atď.) Mimo toho existuje len málo, čo môže genealogický program robiť s internetom.

Môžem si vytvárať vlastné výstupy/filtre/, atď.?

- Áno. Existuje viacero úrovní v ktorých sa dá realizovať prispôsobenie vlastným potrebám. Jednou z nich je vytváranie alebo úprava šablón pre výstupy. Poskytujú vám určitú možnosť meniť typ písma, farby, a rozvrhnutie výstupov. To, čo bude v konkrétnom výstupe, môžete zadať aj použitím ovládacích prvkov aplikácie GRAMPS v dialógu pre výstupy a správy. Ďalej, môžete vytvárať vlastné filtre - je to užitočné, ak chcete vyhľadávať osoby na základe vami stanovených kritérií. Filtre môžete kombinovať, a vytvárať tak filre nové, komplexnejšie. Nakoniec je tu možnosť vytvárania vlastných modulov. Môžu to byť nové výstupy správ, nástroje použité pre skúmanie, filtre pre import/export, atď. To už predpokladá určité znalosti programovania v jazyku Python.

Aké štandardy GRAMPS podporuje?

- Dobrá správa ohľadom štandardov je iba to, že ich o nich nikdy nie je núdza. GRAMPS je testovaný tak, aby podporoval nasledovné varianty GEDCOMu: GEDCOM5.5, Brother's Keeper, Family Origins, Family Tree Maker, Ftree, GeneWeb, Legacy, Personal Ancestral File, Pro-Gen, Reunion, a Visual Genealogie.

Aká je najväčšia veľkosť databázy (v bytoch) ktorú dokáže GRAMPS zvládnuť?

- GRAMPS nemá fixne stanovené limity týkajúce sa veľkosti databázy. Počínajúc touto verziou, GRAMPS už neukladá všetky údaje do pamäti, čo mu umožňuje, aby pracoval s oveľa rozsiahlejšími databázami ako predtým. V skutočnosti však isté obmedzenia existujú. Hlavným limitujúcim faktorom je dostupná systémová pamäť a veľkosť cache pre prístup databázy BSDDB. Pri bežnej veľkosti pamätí používaných v súčasnosti by GRAMPS nemal mať problém využívať databázy s údajmi desiatok tisícok osôb.

Koľko osôb dokáže spravovať databáza GRAMPS ?

- Zistili sme, že na typickom počítači má GRAMPS tendenciu spomaľovať, ak databáza obsahuje asi 150 000 osôb. Závisí to ale na tom, koľko pamäte máte k dispozícii.

Prečo je GRAMPS tak pomalý?

- Už nie je! Vyskúšajte aktuálnu verziu z radu 2.2.0.

Moja databáza je naozaj veľká. Je nejaký spôsob ako nahrať do pamäti všetky dáta?

- Počínajúc touto verziou, GRAMPS už viac nenahráva všetky dáta do pamäti, čo mu umožňuje,aby pracoval s oveľa väčšou databázou ako predtým.

Chcem spustiť Úvodný dialóg ešte raz. Ako to dosiahnem?

- GRAMPS udržiava znak v konfiguračnej databáze GNOME označujúci, že úvodný dialóg už bol zobrazený. Aby ho GRAMPS opäť zobrazil, je potrebné príznak nastaviť znovu. Urobíte to nasledovným príkazom:

  `gconftool-2 -u /apps/gramps/behavior/startup`

Prečo sú znaky s diakritikou zobrazené v PDF/PS výstupoch ako zmäť znakov?

- Je to dané obmedzením dodaných fontov vo formátoch PS a PDF. Pre úspešnú tlač znakov s diakritikou použite príkaz Tlačiť... v menu pri výbere z dialógu tlače zostáv. Takýmto spôsobom sa použije pre tlač gnome-print, ktorý podporuje vytváranie PS a PDF, ako aj priamu tlač.

  Pokiaľ máte text obsahujúci len znaky latinky, voľbou PDF dostanete PDF ktorý bude menší ako ten, čo vytvorí gnome-print, a to kvôli tomu, že nebude obsahovať informáciu o fontoch.

Prečo nemôžem pridať/odstrániť/editovať stĺpce zoznamov v pohľadoch Osoby a Rodina?

- Teraz už môžete! Vyskúšajte aktuálnu verziu z radu 2.2.0

Chcel by som do GRAMPSu prispieť tak, že napíšem svoju vlastnú výstupnú zostavu. Ako na to?

- Najjednoduchším spôsobom ako pridať zostavy, filtre, nástroje, atď, je skopírovať tie, ktoré už v GRAMPSe existujú. Pokiaľ sa vám podarí vytvoriť to, čo chcete úpravou existujúceho - gratulujeme! Ak vašej myšlienke nevyhovuje logika žiadneho z existujúcich nástrojov GRAMPSu, potom vám táto stránka môže poslúžiť pri písaní vašich vlastných pôvodných zásuvných modulov.

  Ak potrebujete ďalšiu pomoc, alebo ak by ste váš nápad chceli s nami prediskutovať, neváhajte sa s nami spojiť na gramps-devel@lists.sf.net

  Pre otestovanie vášho postupu môžete váš plugin /zásuvný modul/ uložiť do adresára `$HOME/.gramps/plugins`, kde by mal byť pri štarte nájdený a importovaný. Správne napísaný plugin sa sám zaregistruje do GRAMPSu, vytvorí položku v menu, atď..

  Ak ste s vaším modulom spokojný/(á) a chceli by ste ním prispieť do projektu GRAMPS, veľmi radi vás privítame na gramps-devel@lists.sf.net

Našiel som chybu v programe a chcem, aby sa odstránila ihneď! Čo mám robiť?

- Najlepšie čo by ste mohli urobiť by bolo chybu odstrániť, a opravný balíček zaslať na gramps-devel@lists.sf.net :-)

  Dobre napísané hlásenie o chybe by malo obsahovať:

  - Verziu grampsu ktorú ste používali, keď sa chyba vyskytla (zistíte cez menu Pomoc O aplikácii).

  - Jazykovú verziu v ktorej bol gramps spustený (zistíte vykonaním príkazu

    `echo $LANG`

    v termináli).

  - Príznaky, že sa naozaj jedná o chybu.

  - Akékoľvek správy, chybové oznamy, upozornenia, atď., ktoré sa ukázali vo vašom termináli alebo v samostatnom okne.

  Väčšina problémov sa dá rýchlo odstrániť za predpokladu že k nim je dostatok informácií. Sledujte prosím čo sa deje s vaším oznámením o chybe. Hlavne vtedy ak podáte správu prostredníctvom sf.net bug trackera, PROSÍM prihláste sa na sf.net pred podaním správy (zaregistrujte sa a vytvorte si bezplatný účet, ak ho ešte nemáte). Tak budeme mať prostriedok ako sa s vami spojiť v prípade, že by sme potrebovali viac informácií.

  Ak sa vám toto vysvetlenie zdá byť málo obsažné, potom navštívte tento odkaz:

Je zrejmé, že GRAMPS nevyhnutne musí byť prepísaný na aplikáciu typu (klient-server/ web-based /PHP/weblog/ Javascript/C++/ distributed/ KDE/Motif/Tcl /Win32/C#/ čokoľvek-iné -chcete). Kedy to bude?

- Najlepšie si to zaistíte, ak to spravíte sám/(sama). GRAMPS je predsa free/open source, nikto vám nebráni vziať celý kód a pokračovať vo vývoji smerom, ktorý sa vám bude javiť ako vhodný. Ak sa tak rozhodnete, potom by ste mohli váš projekt nazvať nejako inak, aby nedochádzalo k zámene s pokračujúcim vývojom GRAMPSu. V prípade, že by ste potrebovali od GRAMPSu radu, odbornú pomoc, filtre, atď., budeme radi spolupracovať s vaším novým projektom na tom, aby bola zaistená kompatibilita, prípadne možnosti importu/exportu do vášho nového formátu projektu.

  Ak by ste naopak chceli, aby súčasný projekt GRAMPS prevzal vašu stratégiu, museli by ste presvedčiť vývojárov GRAMPSu o tom že vaša stratégia je pre GRAMPS vhodná, a že je lepšia ako súčasná stratégia vývoja.

## Klávesové skratky

Väčšina štandardných položiek menu má ekvivalentné klávesové skratky. Tie sú zobrazené vpravo od položky menu. Existujú tiež klávesové skratky ktoré nie sú spojené so žiadnou položkou menu.

Táto príloha obsahuje zoznam klávesových skratiek ktoré nie sú zobrazené v menu GRAMPSu.

### Pohľad na zoznamy

#### Klávesové skratky

V nasledujúcich zoznamoch sú k dispozícii pohľady na zoznamy: Osoby, Zdroje, Lokality a Médiá.

Klávesa | Funkcia
<Alt>N | Prepne na nasledujúci pohľad
<Alt>P | Prepne na predchádzajúci pohľad
<Alt>S | Otvoriť pozn. blok
<Ctrl>B | Editovať záložky
<Ctrl>D | Pridať zvolený prvok ako záložku
<Ctrl>H | Otvoriť dialóg histórie

#### Klávesové skratky v pohľade Osoby

Klávesa | Funkcia
<Ctrl>Enter | Upravuje zvoienú osobu
<Ctrl>Insert | Pridáva do databázy novú osobu
<Ctrl>Delete | Vymaže zvolenú osobu

## Popis pravidiel používaných filtrami

Táto príloha uvádza zoznam všetkých filtrovacích pravidiel ktoré sú v súčasnosti v GRAMPSe definované. Každé z nich je k dispozícii a dá sa použiť pri vytváraní vlastných užívateľských filtrov, viď tools-util-cfe. Pravidlá sú uvedené podľa kategórií

### Všeobecné filtre

Táto kategória obsahuje nasledujúce najbežnejšie pravidlá:

Má kompletný záznam

- Pravidlo vyhľadá všetky osoby, záznamy ktorých sú označené ako úplné. Aktuálne sa úplnosť osobných informácií vyznačí ručne, cez dialóg Editovať údaje o osobe.

Osoby s nekompletným menom

- Pravidlo vyhľadá všetky osoby pri ktorých chýba meno alebo priezvisko.

Je v záložke

- Toto pravidlo vyhľadá všetky osoby ktoré sú na zozname záložiek.

Zhoda s časťou textu

- Vyhľadá všetky osoby, záznam ktorých obsahuje určený podreťazec znakov. Prehľadávajú sa všetky textové záznamy. Je možné zvoliť, či prehľadávanie má rešpektovať veľkosť znakov, alebo sa má riadiť regulárnymi výrazmi.

Každý

- Toto pravidlo sa hodí na všetky osoby databázy. Samotné pravidlo nie je veľmi užitočné, mimo použitia na testovacie účely. Môže ale byť užitočné v spojení s ostatnými pravidlami.

Pravdepodobne žijúce osoby

- Pravidlo vyhľadá všetky osoby záznamy ktorých neuvádzajú úmrtie, a ktoré nie sú neúmerne staré súdiac podľa známeho dátumu narodenia a aktuálneho dnešného dátumu.

S menom

- Pravidlo vyhľadá každú osobu ktorej meno vykazuje plnú alebo len čiastočnú zhodu so zadanou hodnotou. Napríklad Marta Ericsdotter sa vyhľadá pravidlom, ktoré použije pre priezvisko hodnotu "eric" .

  Pre meno, priezvisko, príponu a titul je možné použiť samostatné hodnoty. Pravidlo vyhodnotí zhodu vtedy, a iba vtedy, ak všetky neprázdne hodnoty sa (čiastočne) zhodujú s menom osoby. Ak chcete použiť len jednu hodnotu, nechajte ostatné prázdne.

Má ID

- Toto pravidlo vyhľadá osobu so špecifikovaným ID GRAMPSu. Pravidlo vyhodnotí zhodu iba pri úplnej zhode.

  ID môžete zapísať do textového poľa, alebo môžete osobu vybrať zo zoznamu kliknutím na tlačítko Vybrať.... V takom prípade sa po vykonaní voľby ID objaví v textovom poli.

Je predvolená osoba

- Pravidlo vyhľadá predvolenú (východziu) osobu.

Údaje označené ako privátne

- Vyhľadá osoby, záznamy ktorých sú označené ako dôverné.

Je žena

- Vyhľadá všetky ženy.

Osoby s obrázkami

- Toto pravidlo vyhľadá všetky osoby ktoré majú v galérii obrázky.

Osoby bez dátumu narodenia

- Vyhľadá všetky osoby s chýbajúcim dátumom narodenia.

Je muž

- Vyhľadá všetkých mužov

### Filtre udalostí

V tejto kategórii sú pravidlá ktoré vyhľadávajú osoby na základe o nich zapísaných udalostí:

S narodením

- Pravidlo vyhľadá všetky osoby ktorých udalosť narodenia vyhovuje hodnotám uvedeným pre dátum, miesto a popis. Pravidlo vyhodnotí zhodu aj v prípade, že udalosť narodenia sa zhoduje s hodnotou len čiastočne. Pravidlá nie sú citlivé na veľkosť znaku. Napríklad, každý kto sa narodil vo Švédsku bude nájdený prostredníctvom hodnoty "šv" v kritériu miesto.

  Pravidlo vyhodnotí zhodu vtedy, a iba vtedy, ak všetky neprázdne hodnoty sa (čiastočne) zhodujú s narodením osoby. Ak chcete použiť len jednu hodnotu, nechajte ostatné prázdne.

S úmrtím

- Pravidlo vyhľadá všetky osoby ktorých udalosť úmrtia vyhovuje hodnotám uvedeným pre dátum, miesto a popis. Pravidlo vyhodnotí zhodu aj v prípade, že udalosť úmrtia sa zhoduje s hodnotou len čiastočne. Pravidlá nie sú citlivé na veľkosť znaku. Napríklad, každý kto umrel vo Švédsku, bude nájdený prostredníctvom hodnoty "šv" v kritériu miesto.

  Pravidlo vyhodnotí zhodu vtedy, a iba vtedy, ak všetky neprázdne hodnoty sa (čiastočne) zhodujú s narodením osoby. Ak chcete použiť len jednu hodnotu, nechajte ostatné prázdne.

So zdrojom

- Nájde osoby ktorých záznamy sa odvolávajú na špecifikovaný zdroj.

S osobnou udalosťou

- Pravidlo vyhľadá všetky osoby s osobnou udalosťou ktorá vyhovuje špecifikovaným hodnotám typu udalosti, dátumu, miestu a popisu. Pravidlo vyhodnotí zhodu aj v prípade, že udalosť sa s hodnotou zhoduje len čiastočne. Pravidlá nie sú citlivé na veľkosť znaku. Napríklad, každý kto promoval vo Švédsku, bude nájdený prostredníctvom hodnoty "šv" v kritériu miesto.

  Údaje o osobných udalostiach sa vyberajú z rozbaľovacieho menu. Pravidlo vyhodnotí zhodu vtedy, a iba vtedy, ak všetky neprázdne hodnoty sa (čiastočne) zhodujú. Ak chcete použiť len jednu hodnotu, nechajte ostatné prázdne.

S rodinnou udalosťou

- Pravidlo vyhľadá všetky osoby s osobnou udalosťou ktorá vyhovuje špecifikovaným hodnotám typu udalosti, dátumu, miestu a popisu. Pravidlo vyhodnotí zhodu aj v prípade, že udalosť sa s hodnotou zhoduje len čiastočne. Pravidlá nie sú citlivé na veľkosť znaku. Napríklad, každý kto sa vo Švédsku oženil, bude nájdený prostredníctvom udalosti Svadba, a hodnoty "šv" v kritériu miesto.

  Rodinné udalosti sa vyberajú z rozbaľovacieho menu. Pravidlo vyhodnotí zhodu vtedy, a iba vtedy, ak všetky neprázdne hodnoty sa (čiastočne) zhodujú. Ak chcete použiť len jednu hodnotu, nechajte ostatné prázdne.

Svedkovia

- Pravidlo vyhľadá osoby prítomné ako svedkovia udalosti. Ak je osobná alebo rodinná udalosť špecifikovaná, nájde iba takéto typy udalostí.

Osoby s neúplnými zápismi o udalosti

- Pravidlo nájde osoby s chýbajúcim dátumom či miestom pri osobnej udalosti.

Rodiny s neúplnými zápismi o udalosti

- Toto pravidlo nájde osoby s chýbajúcim dátumom či miestom, pri akejkoľvek rodinnej udalosti ktorejkoľvek rodiny.

### Rodinné filtre

Táto kategória obsahuje nasledujúce pravidlá pre vyhľadávanie osôb na základe rodinných vzťahov:

Osoby s deťmi

- Vyhľadá osoby ktoré majú deti.

Osoby s viacerými záznamami o manželstve

- Vyhľadá osoby pri ktorých je uvedený viac ako jeden manžel.

Osoby bez záznamu o manželstve

- Vyhľadá osoby bez manžela/ky.

Osoby adoptované

- Vyhľadá adoptované osoby.

Má vzťah

- Pravidlo vyhľadá osoby ktoré majú konkrétny vzťah. Tento sa musí zhodovať s typom zvoleným z menu. Voliteľne je možné špecifikovať počet vzťahov a počet detí.

  Pravidlo vyhodnotí zhodu vtedy, a iba vtedy, ak všetky neprázdne hodnoty sa (čiastočne) zhodujú. Ak chcete použiť len jednu hodnotu, nechajte ostatné prázdne.

Je manželom/kou osoby vyhovujúcej filtru

- Vyhľadá osoby vydaté za/(ženaté s) osobou, vyhovujúcou špecifikovanému filtru. Názov špecifického filtra sa vyberie z menu.

Je dieťaťom osoby vyhovujúcej filtru

- Pravidlo vyhľadá osoby, ktorých niektorý z rodičov vyhovuje špecifikovanému filtru. Názov špecifického filtra sa vyberie z menu.

Je rodičom osoby vyhovujúcej filtru

- Pravidlo vyhľadá osoby ktorých dieťa vyhovuje špecifikovanému filtru. Názov špecifického filtra sa vyberie z menu.

Je súrodencom osoby vyhovujúcej filtru

- Pravidlo vyhľadá osoby ktorých súrodenec vyhovuje špecifikovanému filtru. Názov špecifického filtra sa vyberie z menu.

### Filtre predkov

Táto kategória zahrňuje nasledovné pravidlá, ktoré vyhľadávajú osoby na základe vzťahov ich predkov s inými osobami:

Je predkom osoby

- Pravidlo vyhľadá osoby, ktoré sú predkami špecifikovanej osoby. Voľba "včítane" určuje, či daná osoba sa má považovať za svojho vlastného predka (užitočné pri vytváraní výstupnej zostavy).

  ID môžete zapísať do textového poľa, alebo môžete osobu vybrať zo zoznamu kliknutím na tlačítko Vybrať.... V takom prípade sa po vykonaní voľby ID objaví v textovom poli.

Je predkom osoby vzdialenej aspoň N generácií

- Toto pravidlo vyhľadá osoby ktoré sú predkami určenej osoby a sú v ich línii vzdialené aspoň N generácií. Napríklad pri použití tohto pravidla s hodnotou 2, vyhľadajú sa starí rodičia, pra-rodičia atď, nie však rodičia určenej osoby.

Je predkom osoby vzdialenej nie viac, ako N generácií.

- Toto pravidlo vyhľadá osoby ktoré sú predkami určenej osoby a sú v ich línii vzdialené nie viac ako N generácií. Napríklad pri použití tohto pravidla s hodnotou 2, vyhľadajú sa rodičia a starí rodičia, nie však pra-rodičia špecifikovanej osoby.

Má spoločného predka s

- Pravidlo vyhľadá osoby ktoré majú s určenou osobou spoločných predkov.

Má spoločného predka s výsledkom filtra

- Pravidlo vyhľadá osoby ktoré majú spoločných predkov s osobou, ktorú vyhľadal určitý filter. Názov filtra sa zvolí z menu.

Je predkom osoby vyhľadanej pomocou filtra

- Pravidlo vyhľadá osoby ktoré sú predkami niekoho, koho vybral určitý filter. Názov filtra sa zvolí z menu.

### Filtre potomkov

Táto kategória obsahuje pravidlá ktoré vyhľadajú osoby na základe ich vzťahu ako potomka k určitej osobe:

Je potomkom

- Pravidlo vyhľadá osoby ktoré sú potomkami špecifikovanej osoby. Voľba "včítane" určuje, či sa daná osoba má označiť sa jeho/jej vlastného potomka (užitočné pre generovanie zostáv).

  ID môžete zapísať do textového poľa, alebo môžete osobu vybrať zo zoznamu kliknutím na tlačítko Vybrať.... V takom prípade sa po vykonaní voľby ID objaví v textovom poli.

Je potomkom osoby najmenej N generácii vzdialenej

- Pravidlo vyhľadá osoby, ktoré sú potomkami určenej osoby, a sú od nej v línii vzdialené minimálne o N generácií. Napríklad, použitím pravidla s hodnotou 2 sa vyhľadajú vnúčatá, pravnúčatá, atď., ale nie deti určenej osoby.

Je potomkom osoby nie viac ako N generácií vzdialenej

- Pravidlo vyhľadá osoby, ktoré sú potomkami určenej osoby, a sú od nej v línii vzdialené nie viac, ako N generácií. Napríklad, použitím pravidla s hodnotou 2 nájdete vnúčatá, ale nie pravnúčatá, atď., určenej osoby.

Je potomkom osoby ktorá vyhovuje filtru

- Pravidlo vyhľadá osoby ktoré sú potomkami niekoho, koho vybral určitý filter. Názov filtra sa zvolí z menu.

Je členom rodiny potomka

- Pravidlo nevyhľadá len osoby ktoré sú potomkami určitej osoby, ale aj ich manžela/-ku.

### Filtre vzťahov

Táto kategória obsahuje pravidlá ktoré vyhľadajú osoby na základe ich vzájomného vzťahu:

Línia vzťahu medzi dvomi ľuďmi

- Pravidlo vyhľadá všetkých predkov oboch osôb späť k ich spoločným predkom (ak takí existujú). Týmto sa vytvorí "línia vzťahu" medzi týmito dvomi ľuďmi až k ich spoločným predkom.

  ID každej z osôb môžete zadať do patričných textových polí, alebo môžete osoby zvoliť v zozname, kliknutím na tlačítko Vybrať... V tom prípade sa ID zobrazí v textovom poli potom, ako bola vykonaná voľba.

### Rozličné filtre

Táto kategória obsahuje nasledujúce pravidlá, ktoré nepatria do žiadnej z horeuvedených kategórií:

Má osobný atribút

- Pravidlo vyhľadá osoby, ktorých osobný atribút má určitú hodnotu. Názov atribútu sa vyberie z menu. Hodnota sa zapíše do poľa určeného pre zápis textu.

Má rodinný atribút

- Pravidlo vyhľadá osoby, ktorých rodinný atribút má určitú hodnotu. Názov atribútu sa vyberie z menu. Hodnota sa zapíše do poľa určeného pre zápis textu

Vyhovuje filtru s názvom

- Pravidlo vyhľadá osoby, ktoré už vyhľadal určitý filter. Názov filtra sa vyberie z menu.

## Príkazový riadok

Táto príloha poskytuje popis možností príkazového riadku pri spustení aplikácie GRAMPS z terminálu.

GRAMPS bol navrhnutý ako interaktívny program. Používa preto grafické zobrazenie a nedá sa spustiť z naozajstnej ne-grafickej konzoly. Stálo by to neúmerné úsilie, aby bolo možné spúšťať ho z čisto textového terminálu. Preto súbor príkazov príkazového riadku nemá za cieľ úplne sa zbaviť závislosti na grafickom prostredí. Uľahčuje iba vykonávanie niektorých (typických) úloh. Umožňuje tiež, aby ste tieto úlohy mohli vykonávať pomocou skriptov. Grafické prostredie musí byť však stále dostupné!

Skrátka, príkazový riadok poskytuje neinteraktívne správanie, ale nezbavuje závislosti na grafickom prostredí. Berte to tak, ako to je !

### Dostupné voľby

Táto časť poskytuje zoznam všetkých príkazov a volieb príkazového riadku dostupných v GRAMPSe. Ak sa chcete dozvedieť viac, pozrite na nasledovné sekcie: cmdline-operation a cmdline-examples.

#### Voľby formátu

Formát akéhokoľvek súboru ktorý sa má otvoriť, importovať alebo exportovať sa dá určiť voľbou `-f `format``. Prípustné hodnoty `format` sú uvedené nižšie.

grdb

- GRAMPS databáza. Tento formát je k dispozícii pre otvorenie, import a export. Ak nie je zadaný, GRAMPS ho otvorí, ak má súbor príponu .grdb

gramps-xml

- GRAMPS XML databáza. Tento formát je k dispozícii pre otvorenie, import a export. Ak nie je zadaný, GRAMPS ho otvorí, ak má súbor príponu .gramps

gedcom

- GEDCOM súbor. Tento formát je k dispozícii pre otvorenie, import a export. Ak nie je zadaný, GRAMPS ho otvorí, ak má súbor príponu .ged

gramps-pkg

- GRAMPS balíček. Tento formát je k dispozícii pre import a export. Ak nie je zadaný, GRAMPS ho otvorí, ak má súbor príponu .gpkg

geneweb

- GeneWeb súbor. Tento formát je k dispozícii pre import a export. Ak nie je zadaný, GRAMPS ho otvorí, ak má súbor príponu .gw

wft

- Web Family Tree. Tento formát je k dispozícii len pre export. Ak nie je zadaný, GRAMPS ho otvorí, ak má súbor príponu .wft

iso

- Obraz CD. Tento formát je k dispozícii len pre export. Musí byť vždy výslovne zadaný.

#### Voľby pri otváraní

Sú dva spôsoby ako zadať názov súboru ktorý má GRAMPS otvoriť:

- zadať len názov súboru

- použiť `-O `názov_súboru`` alebo voľbu `-open=`názov_súboru``

Ak je zadaný názov súboru bez doplňujúcej voľby, aplikácia sa pokúsi otvoriť súbor a spustí interaktívne sedenie GRAMPS.

Ak nie je zadaná spolu s menom súboru nijaká voľba, GRAMPS bude ignorovať zvyšok argumentov príkazového riadku. Na otvorenie súboru a prácu s dátami použite voľbu -O.

Formát je možné špecifikovať príkazom `-f `format`` alebo `--format=`format`` ktoré nasleduje hneď za `meno_súboru`. Ak nie je špecifikovaný, GRAMPS sa ho pokúsi odhadnúť na základe údaja `meno_súboru`.

Priamo je možné otvárať len formáty grdb, gramps-xml, a gedcom. Pri ostatných formátoch budete musieť použiť voľbu import, ktorá vytvorí prázdnu databázu, a potom do nej importuje údaje.

Otvoriť je možné iba jeden súbor. V prípade ak potrebujete kombinovať údaje z viacerých zdrojov, budete musieť použiť voľbu import.

#### Voľby pre import

Súbory určené pre import je možné určiť voľbou`-i `názov_súboru`` alebo `--import=`názov_súboru``. Formát sa dá určiť pomocou voľby `-f `format`` alebo `--format=`format``, ktorá nasleduje bezprostredne za údajom `názov_súboru`. Ak nie je voľba zadaná, GRAMPS sa pokúsi odhadnúť ho na základe údaja `názov_súboru`.

Jedným príkazom je možné importovať viacero súborov. V takom prípade GRAMPS začlení dáta z nasledujúceho súboru do databázy, ktorá je v danej chvíli k dispozícii.

Pri zadávaní viac ako jedného vstupného súboru musí byť pred každým príznak `-i`. Súbory sa importujú v takom poradí, ako bolo určené, t.j. `-i `file1` -i `file2`` a `-i `file2` -i `file1`` môžu mať za následok, že GRAMPS ID vo výslednej databáze budú pre každý prípad rôzne.

#### Voľby pre export

Súbory pre export sa dajú špecifikovať pomocou voľby `-o `názov_súboru`` alebo `--output=`filename``. Formát je možné určiť voľbou `-f` nasledujúcou bezprostredne za údajom `názov_súboru`. Ak nie je špecifikovaný, GRAMPS sa pokúsi ho odhadnúť z údaja `názov_súboru`. Pre formát iso je `názov_súboru` vlastne meno adresára do ktorého zapísaná databáza GRAMPS. Pre grdb, gramps-xml, gedcom, wft, geneweb, a gramps-pkg, `názov_súboru` je menom výsledného súboru.

Jedným príkazom je možné exportovať viacero súborov. V takom prípade GRAMPS sa pokúsi zapísať viacero súborov za použitia údajov z databázy, ktorá je v danej chvíli k dispozícii.

Ak je zadaných viac výstupných súborov, pred každým musí byť príznak `-o`. Súbory sú zapisované postupne za sebou podľa určeného poradia.

#### Voľba akcie

Činnosť, ktorá sa má vykonať na importovaných údajoch môže byť určená pomocou `-a `action`` alebo voľbou `--action=`action``. Vykoná sa to až po úspešnom skončení všetkých importov.

Bežne dostupné činnosti sú:

summary

- Táto akcia je rovnaká ako Zostavy Zobraziť Zhrnutie

check

- Táto činnosť je identická s Nástroje Spracovanie databázy Skontrolovať a opraviť.

report

- Táto akcia spustí vytváranie zostáv príkazom z príkazového riadku. Pretože zostavy obykle majú mnoho vlastných volieb, musí za touto činnosťou nasledovať reťazec s voľbami. Reťazec sa zadá voľbou `-p `option_string`` alebo `--options=`option_string``.

  Reťazec s voľbami pre zostavu musí vyhovovať nasledujúcim podmienkam:

  - Nesmie obsahovať žiadne medzery. Ak niektoré argumenty potrebujú aby bola medzera vložená, reťazec sa musí vložiť s uvodzovkami.

  - Reťazec s voľbou musí uvádzať dvojicu názvu a hodnoty voľby.

  - V rámci dvojice musia byť názov voľby a hodnota oddelené znamienkom rovnosti.

  - Jednotlivé dvojice musia byť oddelené čiarkami.

  Väčšina volieb pre zostavy je individuálna pre každú zostavu, ale nájdu sa medzi nimi aj niektoré spoločné voľby.

  name=report_name

- Táto povinná voľba určuje ktorá zostava sa má vytvoriť. Ak sa zadané meno zostavy /report_name / nezhoduje s nijakou dostupnou zostavou, zobrazí sa chybové hlásenie, nasledované zoznamom zostáv ktoré sú k dispozícii.

show=all

- Zobrazí zoznam všetkých volieb, ktoré sú pre danú zostavu k dispozícii.

show=option_name

- Zobrazí popis funkcie sprostredkovanej voľbou s názvom /option_name/, ako aj povolené typy a hodnoty pre túto voľbu.

Použitím horeuvedených volieb zistíte všetko, čo sa týka danej zostavy.

V prípade, že nebola zadaná nijaká voľba, použije sa tá hodnota, ktorá bola použitá naposledy. Ak takáto zostava nebola nikdy predtým generovaná, použije sa - ak bude vyhovovať, hodnota z naposledy generovanej zostavy. Ak taká nie je, použije sa východzia hodnota.

Ak zadáte viac ako jednu výstupnú akciu, pred každou z nich musí byť príznak `-a`. Akcie sa vykonávajú postupne jedna za druhou v poradí, ako bolo stanovené.

### Operácia

- Ak prvý argument na príkazovom riadku nezačína pomlčkou (t.j. je bez príznaku), GRAMPS sa pokúsi otvoriť súbor s názvom ktorý je zadaný na príkazovom riadku, a spustí interaktívne sedenie, pričom ostatné argumenty príkazového riadku budú ignorované.

- Ak je zadaný príznak `-O`, GRAMPS sa pokúsi otvoriť súbor daného mena a pracovať s danými údajmi tak, ako bolo zadané ostatným parametrami príkazového riadku.

  Pri jednom spustení GRAMPSu je možné otvoriť iba jeden súbor. Ak potrebujete získať údaje z viacerých zdrojov, použite voľby pre import s príznakom `-i`.

- Na príkazovom riadku s príznakom `-O` alebo bez neho by mohlo byť viacero importov, exportov a činností, ďalej špecifikovaných použitím príznakov `-i`, `-o`, a `-a`.

- Na vzájomnom poradí volieb `-i`, `-o`, alebo `-a` nezáleží. Poradie ich vykonania bude vždy: všetky importy (ak sú nejaké) -> všetky exporty (ak sú nejaké) -> všetky akcie (ak sú nejaké).

  Prvé musí byť vždy otvorenie!

- Ak nie je zadaná žiadna z volieb`-O` alebo `-i`, gramps otvorí hlavné okno a začne obvyklé interaktívne sedenie s prázdnou databázou, keďže nie sú nijaké údaje ktoré by mal spracovať.

- Ak nie je zadaná žiadna z volieb `-o` alebo `-a` gramps otvorí hlavné okno a začne obvyklé interaktívne sedenie s databázou, ktorá vznikla otvorením a vykonaním všetkých prípadných importov. Táto databáza je uložená v súbore `import_db.grdb`, v adresári `~/.gramps/import/.`

- Ak dôjde pri importe, exporte, či akcii k chybe, bude presmerovaná buď do stdout (ak sa jedná o výnimky spracované grampsom) alebo do stderr (ak nie sú). Pre uloženie hlásení stdout a stderr do súborov použite štandardné presmerovania shellu.

### Príklady

Na vykonanie importu 4 databáz (ktorých formáty sa dajú určiť podľa ich názvov) a následne kontroly výslednej databázy na výskyt chýb, môžete napísať:

- `gramps -i `file1.ged` -i `file2.gpkg` -i `~/db3.gramps` -i `file4.wft` -a `check``

Na to, aby ste v horeuvedenom príklade výslovne určili formáty horeuvedených súborov, pridajte za názov súboru patričnú voľbu: `-f`

- `gramps -i `file1.ged` -f `gedcom` -i `file2.gpkg` -f `gramps-pkg` -i `~/db3.gramps` -f `gramps-xml` -i `file4.wft` -f `wft` -a `check``

Na zapísanie databázy ktorá je výsledkom všetkých importov, zadajte príznak `-o` (použite `-f` ak názov súboru neumožňuje, aby gramps odhadol formát):

- `gramps -i `file1.ged` -i `file2.gpkg` -o `~/new-package` -f `gramps-pkg``

Na uloženie chybových hlásení z horeuvedeného príkladu do súborov `outfile` a `errfile`, použite príkaz:

- `gramps -i `file1.ged` -i `file2.dpkg` -o `~/new-package` -f `gramps-pkg` >`outfile` 2>`errfile``

Importovať tri databázy a spustiť interaktívne sedenie gramps s výsledkom:

- `gramps -i `file1.ged` -i `file2.gpkg` -i `~/db3.gramps``

Otvoriť databázu, a na základe jej údajov generovať zostavu typu timeline vo formáte PDF, s výstupom do súboru: `my_timeline.pdf`

- `gramps -O `file.grdb` -a `report` -p `name=timeline,off=pdf,of=my_timeline.pdf``

  Použite `name=timeline,show=all` na zistenie všetkých volieb, ktoré sú dostupné pre zostavu typu timeline. Pre zistenie podrobností o konkrétnej voľbe, použite `show=názov_voľby`, t.j. reťazec `name=timeline,show=off`

  Reťazec `name=show` použite, ak sa chcete dozvedieť mená zostáv.

A nakoniec, pre normálne interaktívne spustenie aplikácie zadajte:

- `gramps`

## O aplikácii GRAMPS

GRAMPS napísal Donald N. Allingham (dallingham@users.sourceforge.net).

Viac-menej neúplný zoznam osôb ktoré sa zúčastnili (v abecednom poradí):

- Tim Allen

- Larry Allingham

- Jens Arvidsson

- Kees Bakker

- Marcos Bedinelli

- Wayne Bergeron

- Stefan Bjork

- Douglas S. Blank

- Radu Bogdan Mare

- Alexander Bogdashevsky

- Richard Bos

- Matt Brubeck

- Nathan Bullock

- Lorenzo Cappelletti

- Pier Luigi Cinquantini

- Bruce J. DeGrasse

- Daniel Durand

- Alexandre Duret-Lutz

- Billy C. Earney

- Baruch Even

- Bernd Felsche

- Egyeki Gergely

- Michel Guitel

- Steve Hall

- David R. Hampton

- Martin Hawlisch

- Arpad Horvath

- Anton Huber

- Frode Jemtland

- Mark Knoop

- Greg Kuperberg

- Arkadiusz Lipiec

- Lars Kr. Lundin

- Radek Malcic

- Benny Malengier

- Leonid Mamtchenkov

- Brian Matherly

- Tino Meinen

- Serge Noiraud

- Frederick Noronha

- Jeffrey C. Ollie

- Jiri Pejchal

- Donald A. Peterson

- Guillaume Pratte

- Alexandre Prokoudine

- Laurent Protois

- Matthieu Pupat

- Jérôme Rapinat

- Trevor Rhodes

- Alexander Roitman

- Soren Roug

- Jason Salaz

- Julio Sanchez

- Bernd Schandl

- Martin Senftleben

- Yaakov Selkowitz

- Gary Shao

- Arturas Sleinius

- Jim Smart

- Steve Swales

- Eero Tamminen

- Samuel Tardieu

- Richard Taylor

- James Treacy

- Lubo Vasko

- Sebastian Voecking

- Xing Wang

- Tim Waugh

- Jesper Zedlitz

Oznámte nám prosím, ak viete o niekom kto by tu ešte mal byť uvedený.

Viac informácií o aplikácii GRAMPS nájdete na GRAMPS Project Web page.

Na oznámenie chyby v programe, alebo zaslanie návrhu týkajúceho sa tejto aplikácie či manuálu použite menu Pomocník v GRAMPSe, alebo postupujte podľa inštrukcií na tejto stránke.

Tento program je šírený podľa ustanovení GNU General Public License v znení publikovanom podľa Free Software Foundation; buď vo verzii 2 Licencie, alebo, (podľa vášho výberu) ktorejkoľvek neskoršej. Kópia tejto licencie sa dá nájsť na link, a nachádza sa tiež v súbore COPYING ako súčasť zdrojového kódu tohto programu.